title: Paatio

text: Kalastajaseuralla oli ulkosaaressa, Kiuskerissa laaja konevoimainen pelastusasema, sieltä käsin hoidettiin talvisin pelastustoimintaa. Halssissa oli seuralla juhlakenttä ja tanssilava. Kylässä toimi Meri-Suojeluskunta ja merimiesseura sekä vapaaehtoinen palokunta. Palokunnantalo rakennettiin v. 1923 suurelta osin talkootyönä. Melkein kaikki puutavara saatiin lahjoituksina metsänomistajilta. Talo otti suojiinsa nuoret ja vanhat, kylän riennot, iltamat ja tanssit siirtyivät sinne. Kansakoulu ja kylän talot vapautuivat kuin taakasta kun oma kylätalo valmistui. Talo paloi jatkosodan alussa perustuksiaan myöten, tuli sai alkunsa oman tykistön tulesta.


title: Paatio

text: Niemenpään kauppa lakkasi vuosisadan alussa ja monta vuotta Paatio oli ilman kauppaa. Osuuskaupan myymälä saarelle tuli 1911, ensin kylän taloon ja myöhemmin 1927 omaan taloon. Puhelin (telehvooni) saatiin kylään 1912–13. Ensin se oli Taneli Seppälällä, sieltä se siirtyi toiseen taloon missä pysyikin koko ajan. Puhelin oli kylän yhteinen, perustamiskustannukset maksettiin kylän yhteisillä vesirahoilla.


title: Paatio

text: Paatiolaisten mielissä varmasti Romanov-suvun vierailut saaressa olivat ikimuistoisia. Keisari Nikolai II:n laivastovierailut alkoivat vuonna 1906 Kavonselälle. Keisarillisia laivoja olivat "Standart" ja "Poljarnaja Zvezda". Miehistöalus oli harmaa "Aasia", tykkiveneitä ja vartioaluksia oli monenlaisia. Laaja santarmivartiosto oli pitkin rannikkoa.


title: Paatio

text: Taloissa saarella asui muutama santarmi. Joitakin kylän miehiä oli rannoilla vartiomiehinä. Keisari liikkui usein seurueineen maissa hiekkarannoilla ja myös kylässäkin. Kerran keisari käveli kylätietä rantaan, jossa lastattiin halkoja laivaan. Eräs seurueen herroista tuli pyytämään keisarille juotavaa. Lastaajilla oli kotikaljaa, joka kelpasi koko seurueelle. Kesällä 1913 keisari piti juhlia Luuvinkalliolla. Kylän asukkaat olivat tervetulleita juhlimaan. Paljon väkeä kertyi juhlaan. Keisarilla oli vähän sivummalla oma pöytä, josta hän seurasi juhlamenoa.


title: Paatio

text: Naiskuoro esitti "Karjalaisten laulun". Nuoriso esitti tanssia, ja keisarin sisar Olga tanssikin kylän nuorten miesten kanssa. Kasakat esittivät hurjaa tanssia. Kylän väelle tarjottiin isosta padasta makaronivelliä, jota syötiin mustan limpun kanssa. Lapset saivat ”paakelsia” ja miestä väkevämpää oli miehille.


title: Paatio

text: Keisarin vierailuihin totuttiin. Erikoismääräykset ja kiellot haittasivat kalastusta ja liikkumista, mutta muuta haittaa ei ollut. Metsästysretkellä ensimmäinen jahtisaalis oli 2 jänistä ja kolme lintua. Vuonna 1908 laivat olivat niin lähellä rantaa, että ihmiset voivat nähdä perheen elämää merellä ja laivassa. Nikolain arvoa oli loukattu: Paation koulun seinällä olevasta keisarin kuvasta oli puhkaistu toinen silmä. Koululla vieraillut hieroja kanteli keisarille ja opettaja joutui kuulusteluun. Kylän talosta saatiin tilalle uusi taulu, ja santarmi lopetti kuulustelun. Laivojen lähdöistä ja tuloista ei koskaan ilmoitettu. Keisarin laivamiehet olivat kerran polttaneet talollisen halkoja, mutta isäntä Simola sai korvauksena 144 markkaa.


title: Paatio

text: Paation kalastajat saivat 1000 markan korvauksen siitä, etteivät päässeet kalaan keisariperheen vierailun vuoksi. Keisarin loman aikana merellä ei saanut liikkua. Kesällä 1911 keisariperhe kävi seuraamassa Paation nuorten piirileikkiä. Vuonna 1913 olivat kuuluisat Paation tanssiaiset. Tanssiaiset alkoivat ohjelman jälkeen, ja meno oli vauhdikasta. Rommin innoittamat nuoret miehet hakivat Nikolain tyttäriä tanssiin. Juhlat loppuivat vasta puolilta öin, ja saarella niitä muisteltiin pitkään. Hellekesänä 1914 keisari tyttärineen käveli saarella. Keisarivierailut loppuivat sodan puhjettua.


title: Paatio

text: Vuonna 1939 talvisodan alkaessa kylä oli kaikin puolin kunnossa. Asekuntoiset miehet lähtivät vuorollaan asepalvelukseen. Naiset ja lapset jäivät koteja hoitamaan. Hyökkäysvaihe alkoi ja ensimmäinen evakuointi toteutettiin. Paatio tyhjeni nopeasti.


title: Paatio

text: Kun venäläiset vetäytyivät jatkosodan alettua syksyllä 1941, Paatio oli taas suomalaisilla. Viranomaiset järjestivät siivousryhmät saarelle. Elämä elpyi, jälkiä korjailtiin, sodan paine oli olemassa. Kesällä 1944 evakkotie alkoi uudestaan. Rauhan tultua tehtiin lopullinen evakuointi. Vilja korjattiin vihreänä ja tavarat siirrettiin mantereelle. Asukkaat poistuivat kylästä viimeisen kerran.


title: Paatio

text: 1. Aalberg A.F, Lannistettu kotiseutu, Kotka 1955


title: Paatio

text: 2. Itäviittalehti, Pitkäpaasiseuran julkaisut numerot 1->50


title: Paatio

text: 3. Kaukiainen, Yrjö: Virolahden historia I 1850-luvulle. Virolahden kunta, Lappeenranta 1970


title: Nils Hasselbom

text: Nils Hasselbom (26. lokakuuta 1690 Kleva, Ruotsi – 1. toukokuuta 1764 Masku) oli professori ja oikeusoppinut, joka toimi myös Turun akatemian rehtorina 1732–1733 sekä 1743–1744.


title: Nils Hasselbom

text: Hasselbomin isän tiedetään olleen ratsutilallinen. Hän valmistui maisteriksi Uppsalassa 1722 ja tuli Turun Akatemiaan matematiikan professoriksi 1724. Suuren Pohjan sodan jälkeen Hasselbom sai laadittavakseen suunnitelman Päijännettä ja Kokemäenjokea yhdistävästä kanavasta, mutta hanke ei toteutunut, kuten ei myöskään vuosien 1740–1741 valtiopäivillä jo hyväksytty Hasselbomin ehdotus Päijännettä ja Helsinkiä yhdistävästä vesiväylästä. Vuonna 1748 Hasselbom vaihtoi alaa siirtyessään lainopin pariin. Hän toimi Etelä-Suomen varalaamannina 1750–1758 ja sai virasta erottuaan laamannin arvonimen.


title: Nils Hasselbom

text: Hasselbom oli naimisissa kaksi kertaa. Ensimmäinen puoliso vuodesta 1730 oli Sara Meurman (k. 1733), toinen vuodesta 1734 Helena Lagerflycht (k. 1771), joka oli rovasti Gabriel Saloniuksen leski.


title: Luhtalehtimittari

text: Luhtalehtimittari ("Scopula immutata") on yleinen, vaalea lehtimittarilaji.


title: Luhtalehtimittari

text: Luhtalehtimittari on yksi monista, keskenään melko samannäköisistä, vaaleista mittariperhoslajeista. Siivet ovat koiraalla kellertävänvalkoiset, naaraalla sävy on puhtaamman valkoinen. Siivissä on tiheässä hyvin pieniä ruskeita pisteitä. Tyvipoikkiviiru sekä sisempi ja ulompi poikkiviiru ovat melko leveät ja vaaleanruskeat. Siiven kärkiosassa on lisäksi kaksi hiukan ohuempaa poikkiviirua. Tyvipoikkiviiru ei jatku takasiipeen. Sekä etu- että takasiivissä on terävärajainen musta diskaalitäplä, mutta se voi jokus myös puuttua etenkin etusiivestä. Siipien alapinnalla ei ole etusiiven ulompaa poikkiviirua lukuun ottamatta mainittavaa kuviointia, mutta poikkiviiru erottuu alapinnalla jopa yläpintaa selkeämmin. Perhosen niska on musta. Siipiväli on 21–25 mm.


title: Luhtalehtimittari

text: Lajia tavataan aivan läntisimmästäkin Euroopasta Venäjän kaukoitään ulottuvalla alueella. Suomessa levinneisyys ulottuu etelärannikolta Perämeren pohjukkaan saakka, mutta Pohjanlahden rannikkoa pitkin levinneisyys ulottuu selvästi sisämaata pohjoisemmaksi. Perhoset lentävät yhtenä sukupolvena kesäkuun lopulta heinäkuun lopulle.


title: Luhtalehtimittari

text: Luhtalehtimittari suosii kosteita paikkoja, kuten rantoja, kosteita niittyjä sekä soita ja sopivassa ympäristössä laji voi olla huomattavan runsaslukuinen. Perhonen aloittaa lentonsa hämärän laskeuduttua ja tulee valolle. Keskenkasvuinen toukka talvehtii elokuusta toukokuuhun ja koteloituu maahan.


title: Luhtalehtimittari

text: Toukka on polyfagi, mutta syö erityisesti mesiangervoa ("Filipendula ulmaria").


title: Viirulehtimittari

text: Viirulehtimittari ("Scopula immorata") on yleinen lehtimittarilaji.


title: Viirulehtimittari

text: Viirulehtimittari on yleisvaikutelmaltaan harmahtava perhonen. Siipien pohjaväri on harmaanvalkoinen, mutta kaikki viisi harmaata ja mutkittelevaa poikkijuovaa ovat leveitä ja voivat joillakin yksilöillä peittää suurimman osan vaaleasta väristä. Siivissä on lisäksi vihertävänharmaita pitkittäisjuovia, ja ne ovat kauttaaltaan mustanharmaiden, pienten pisteiden kirjomat. Aivan siiven reunassa on ohut, tumma viiru, ja siiven reunan ripset ovat täplikkäät. Naaraat ovat koiraita vaaleampia. Siipiväli on 21–29 mm.


title: Viirulehtimittari

text: Viirulehtimittarin levinneisyys ulottuu Etelä-Euroopasta Siperiaan. Suomessa viirulehtimittaria tavataan yleisenä suurimmassa osassa maata, ja levinneisyys ulottuu ainakin Keski-Lappiin saakka. Perhonen lentää yleensä yhtenä sukupolvena kesäkuun alkupuolelta heinäkuun puoleen väliin. Joinakin vuosina lajilla on toinen sukupolvi elokuun lopulta syyskuun loppuun.


title: Viirulehtimittari

text: Pääasiassa iltapäivästä hämärään lentävä laji, joka tulee myös valolle. Lähtee helposti lentoon päivällä mutta toisaalta ei lennä mainittavasti enää pimeässä. Elää avoimilla niityillä, joutomailla ja muilla aukeilla paikoilla, mutta puuttuu vuoristoista. Toukka talvehtii keskenkasvuisena heinäkuun lopulta toukokuuhun.


title: Viirulehtimittari

text: Toukka syö monia matalia niittykasveja.


title: Karl Mesterton

text: Karl Mesterton (1715 Göteborg – 29. marraskuuta 1773) oli professori ja filosofi, joka toimi Turun akatemian rehtorina 1754–1755 sekä 1764–1765.


title: Karl Mesterton

text: Mestertonin isä oli amiraliteettiviraston ylikomissaari Jakob Mesterton ja äiti Johanna Maria von Gerdes. Hän valmistui maisteriksi Lundissa 1738, opiskeli vielä viisi vuotta ulkomailla ja nimitettiin Turun Akatemian logiikan ja metafysiikan professoriksi 1746. Tultuaan vihityksi Uppsalassa teologian tohtoriksi hän siirtyi jumaluusopin professoriksi Turkuun 1767. Mesterton oli tuottelias opettaja ja tutkija, joka julkaisi melkein sata väitöskirjaa. Hän vakiinnutti ns. Wolffin filosofista järjestelmää myös julkaisemalla neljä oppikirjaa sielutieteestä, ontologiasta, logiikasta ja jumaluusopista.


title: Karl Mesterton

text: Mestertonin puoliso oli Johanna Katarina Papke (k. 1722).


title: Sulkapallo kesäolympialaisissa 1988

text: Sulkapallo oli ystävyysotteluna vuoden 1988 kesäolympialaisissa Soulissa. Tapahtumia oli viisi. Ottelut pelattiin Seoul National University Gymnasiumissa, Soulissa, Etelä-Koreassa 19. syyskuuta 1988. Pelaajat valittiin vuoden 1987 sulkapallon maailmanmestaruuskilpailuiden perusteella.


title: Lindstedtin Antikvaarinen kirjakauppa

text: Lindstedtin Antikvaarinen kirjakauppa toimi Helsingissä vuosina 1891–1919. Se oli tuolloin Suomen suurin antikvariaatti. Esimerkiksi vuonna 1900 se ilmoitti varastossaan olevan yli 300 000 kirjaa. Kirjakauppa toimitti asiakkaillensa postimyyntiluetteloa. Kirjakaupan omisti ja sitä piti Johan K. Lindstedt. Liike ehti toimia useissa eri osoitteissa. Vuosina 1891–1894 osoitteena oli Läntinen Henrikinkatu 4, vuosina 1894–1903 Erottajankatu 2. Viimeisinä vuosina 1903–1919 liikkeen osoitteina oli Aleksanterikatu 15 ja Pohjoisesplanadi 31.


title: Tottenham Halen asema

text: Tottenham Hale on rautatie- ja metroasema Tottenhamin kaupunginosassa Pohjois-Lontoossa.


title: Tottenham Halen asema

text: Tottenham Halen rautatieasema on avattu vuonna 1840 osana Northern & Eastern Railwayta nimellä Tottenham. Nykyisen nimensä asema sai vuonna 1968. Asema on uusittu täysin 1990-luvun lopulla, eikä alkuperäisiä asemarakennuksia ole jäljellä.


title: Tottenham Halen asema

text: Tottenham Halen asema on Lontoon Liverpool Streetin rautatieasemalta itään kulkevien junien käytössä. Myös osa Stanstedin lentoaseman ja Liverpool Streetin välillä kulkevista Stansted Express -junista pysähtyy asemalla.


title: Tottenham Halen asema

text: Tottenham Halen metroasema on otettu käyttöön vuonna 1968 ja se on Lontoon metron Victoria Linen käytössä. Metro kulkee lounaaseen Lontoon keskustan kautta Brixtoniin ja vastakkaiseen suuntaan Walthamstow Centralin asemalle.


title: Mustialanruusu

text: Mustialanruusu ("Rosa" 'Minette') on ruusujen sukuun kuuluva lajike, joka luetaan pensasruusuihin.


title: Mustialanruusu

text: Mustialanruusu kasvaa noin 1–1,5 metrin korkuiseksi pensaaksi. Oksat ovat vähäpiikkisiä. Lehdet ovat heikosti kiiltäviä, vaaleanvihreitä ja 5-lehdykkäisiä. Lehdykät ovat pyöreähköjä. Kukat ovat 7–8 cm leveitä, vaaleanpunaisia, kerrottuja ja voimakastuoksuisia. Kukinta-aika on heinäkuussa. Nuput voivat avautua huonosti ja homehtua sateisella säällä. Mustialanruusu kasvattaa juuriversoja runsaasti. Lämpiminä kesinä Suomessa voi kehittyä litteänpyöreitä ja oranssinvärisiä kiulukoita.


title: Mustialanruusu

text: Mustialanruusun alkuperää ei tunneta tarkasti. Suomenkielinen nimi on peräisin Mustialan maatalousoppilaitoksesta, jossa sitä on lisätty ja myyty 1900-luvun alussa. Sitä ei tunneta Pohjoismaiden ulkopuolella, vaikka se on eräiden lähteiden mukaan jalostettu Ranskassa vuonna 1819.


title: Mustialanruusu

text: Mustialanruusu on vaatimaton kasvupaikan suhteen. Parhaiten se menestyy aurinkoisella tai puolivarjoisella kasvupaikalla tuoreessa, ravinteikkaassa ja kalkkiperäisessä maassa. Suomessa Mustialanruusu on kestävä vyöhykkeillä I–IV.


title: Timo Saari

text: Timo Matti "Roope" Saari (s. 14. tammikuuta 1949 Tampere) on suomalainen entinen jääkiekkopuolustaja. Hän pelasi SM-sarjassa ja SM-liigassa yhteensä 483 runkosarjaottelua tehoin 52+103=155. Jäähyminuutteja kertyi 160. Saari pelasi myös kaksi kautta Ruotsissa.


title: Timo Saari

text: Saari oli Tampereen Ilveksen kasvatti. Hän voitti joukkueessa A-nuorten Suomenmestaruuden vuosina 1966 ja 1967. Kaudella 1966–1967 Saari debytoi SM-sarjassa ja teki 14 runkosarjaottelussa tehot 1+3=4. Hän voitti kauden päätteeksi SM-pronssia. Seuraavat kolme kautta Ilveksessä toivat Saarelle SM-hopeaa. Vuodet 1970–1973 hän pelasi Helsingin Jääkiekkoklubissa. Saari voitti SM-hopeaa keväällä 1972.


title: Timo Saari

text: Kaudeksi 1973–1974 Saari siirtyi Jokereihin. Hän nousi joukkueessa arvokisapelaajaksi ja ikoniksi ja pelasi siellä uransa loppuun kevääseen 1984. Saari pelasi välillä vuosina 1977–1979 Ruotsin I-divisioonaa Tingsryds AIF:n joukkueessa. Jokereissa hän vietti yhdeksän kautta, joista seitsemän SM-liigan alettua vuonna 1975. Joukkue eteni Saaren aikana kuitenkin vain kerran pudotuspeleihin, kaudella 1982–1983, jolloin Jokerit voittivat runkosarjan ja SM-hopeaa.


title: Timo Saari

text: Saari edusti Suomea MM-kilpailuissa vuosina 1974, 1975 ja 1976. Hän oli vuoden 1976 MM-kilpailuissa Suomen tehokkain puolustaja tehoilla 2+3=5. Saari pelasi samana vuonna myös Innsbruckin olympiakisoissa ja Kanada-cupissa.


title: Victorious (televisiosarja)

text: Victorious on yhdysvaltalaisen Nickelodeon-kaapelikanavan nuorten tilannekomediasarja, joka sijoittuu taideaineisiin painottuneeseen kalifornialaiseen Hollywood Arts High Schooliin. Televisiosarjan ensi-ilta oli 27. maaliskuuta 2010 ja sarja päättyi 2. helmikuuta 2013.


title: Victorious (televisiosarja)

text: Nickelodeon ilmoitti "Victoriousin" lopettamisesta 10. elokuuta 2012. Sarjaa tehtiin kolme tuotantokautta, mutta lopettamispäätöksen seurauksena viimeinen kausi esitettiin kahdessa osassa, joista jälkimmäistä kutsuttiin neljänneksi kaudeksi.


title: Victorious (televisiosarja)

text: "Victoriousille" tehtiin myös yhden kauden pituinen spinoffsarja "Sam & Cat" (2013−2014).


title: Täällä alkaa seikkailu

text: Täällä alkaa seikkailu ("Här börjar äventyret") on Jörn Donnerin ohjaama elokuva vuodelta 1965, ja se on Donnerin kolmas ohjaustyö.


title: Täällä alkaa seikkailu

text: Tarinassa ruotsalainen muotisuunnittelija Anna Englund (Harriet Andersson) lentää Helsinkiin arkkitehti Toivo Pajusen (Matti Oravisto) kutsumana. He ovat tavanneet aiemmin Berliinissä lyhyen romanssin merkeissä.


title: Täällä alkaa seikkailu

text: Elokuva oli Suomessa vuoden 1965 menestynein monilla mittareilla mitattuna. Elokuvassa puhutaan vuoroin ruotsia, suomea, englantia, saksaa ja ranskaa.


title: Täällä alkaa seikkailu

text: Aikalaiskriitikkojen arviot ovat ristiriitaisia. Sama asia nähdään niin myönteisenä kuin kielteisenäkin ominaisuutena. Paula Talaskiven mukaan elokuva on "alakuloinen, lähes apeasti surumielinen ja kaunis", Martti Savo taas piti sitä "haaleana, pitkistyttävänä ja 'antonionimaisena'".


title: Täällä alkaa seikkailu

text: Televisioesitysten yhteydessä eräässä kritiikissä paheksutaan elokuvan nimeä, sillä seikkailua siitä ei arvioijan mukaan löydy. Myös tekotaiteelliseksi kohellukseksi luonnehditun elokuvan dialogi mainitaan surkeaksi. Toinen kriitikko kuitenkin näkee elokuvan Donnerin parhaana ohjaustyönä, joka kuvaa edustavasti myös aikakauden Helsinkiä.


title: Tsimljanskin tekojärvi

text: Tsimljanskin tekojärvi () on Donin alajuoksulle padottu tekojärvi Etelä-Venäjällä, Volgogradin ja Rostovin alueilla. Järveä käytetään kasteluun, yhdyskuntien vesisäiliönä, sähkön tuotantoon (0,7 mrd. kWh vuodessa), vesitienä ja virkistykseen.


title: Tsimljanskin tekojärvi

text: Tekojärvi on 308 kilometrin pituinen ja enimmillään noin 38 km leveä. Sen pinta-ala on 2 700 km² ja tilavuus 23,9 km³. Vesitilavuudesta 11,5 km³ on käyttövaraa. Veden pinnankorkeus vaihtelee 5 metriä.


title: Tsimljanskin tekojärvi

text: Don laskee järveen sen koillispäässä Kalatš-na-Donun kaupungin kohdalla. Järven pohjoisosiin laskee myös Donin sivujoki Tšir. Tsimljanskin tekojärveen koillisosaan liittyy myös Volgan-Donin kanava. Se yhdistää Mustanmeren valuma-alueeseen kuuluvan Donin vesistön vesitien Kaspianmereen laskevaan Volgaan ja sen kautta myös Keski-Venäjälle ja edelleen Itämereen. Tärkeimmät satamakaupungit tekoaltaan äärellä ovat Kalatš-na-Donu, Nižni Tšir ja Volgodonsk.


title: Tsimljanskin tekojärvi

text: Tekojärven rannalla sijaitsee Rostovin ydinvoimalaitos, joka saa jäähdytysvetensä järvestä.


title: Tsimljanskin tekojärvi

text: Tekojärveä pidetään Venäjän runsaskalaisimpana tekojärvenä. Järvestä pyydetään muun muassa lahnaa, sulkavaa, haukea, karppia, pasuria.


title: Tsimljanskin tekojärvi

text: Tekojärven nimeä kantava, 26-metrin korkuinen pato on sen länsipäässä, Volgodonskin kaupungin pohjoispuolella. Patoon liittyy 209 megawatin voimalaitos, jossa on neljä pääturbiinia (putouskorkeus 17,5-24,5 m). Patorakennelman kokonaispituus on 13 km, ja se on lajissaan pisimpiä maailmassa. Pato rakennettiin vuosien 1948 ja 1953 välillä gulag-vankileirityövoimalla. Tekojärveä täytettäessä sen pohjaan jäi muun muassa historiallinen kasaarien linnoituskaupunki Sarkel.


title: Tsimljanskin tekojärvi

text: Osa tekojärven vedestä johdetaan etelään Manytšin vesistöalueelle 195 kilometrin pituista Donin valtakanavaa pitkin ("Donskoi magistralnyi kanal").


title: Studio123

text:
Studio123 on kolmisalinen elokuvateatteri Kuusankoskella, nykyään Kouvolan alueella. Se avattiin Kuusankoskitalon valmistuttua vuonna 1985. Yrittäjänä teatterissa toimii Veikko Viitanen, muuta henkilökuntaa on vaihtelevasti noin 10 henkeä. Studio 123 luopui vuosien 2009-2011 aikana vanhoista 35mm-filmiprojektoreistaan ja asennutti tilalle Barcon digitaaliset esityslaitteistot. Kolmiulotteisissa esityksissä käytetään XpanD 3D tekniikkaa.
Kouvolan Tervaskankaalle rakentuvaan kauppakeskus Veturiin avatiin syksyllä 2012 Studion sisarteatteri Kino 123. Yhteistyökumppanina Veikko Viitasen kanssa uudessa teatterissa toimii elokuvasuomentajana paremmin tunnettu Marko Hartama.


title: Studio123

text: Teattereissa esitetään myös oopperaa ja konsertteja. Iltapäivänäytöksiä järjestetään varttuneelle väelle.Kaikissa saleissa on Barcon digitaaliset projektorit ja XpanD 3D. XpanD on yleisimmin käytetty 3D-valmistaja Suomen elokuvateattereissa. Sen järjestelmä on aktiivinen, eli käyttää ns. shutter-tekniikkaa luodakseen illuusion kolmiulotteisuudesta. Kankaalle heijastetaan vuorottelevasti vasemmalle ja oikealle silmälle tarkoitettu kuva, ja aktiivilasi erottelevat kuvat oikeille silmille pimentämällä vuorotellen asiaankuuluvan linssin jotta vain tietyn silmän kuva tietyllä hetkellä pääsee läpi.


title: Taidelajit kesäolympialaisissa 1912

text: Vuoden 1912 kesäolympialaisissa kilpailtiin urheilun lisäksi myös taidelajeissa. Tämä oli ensimmäinen kerta kun taidelajit olivat mukana olympialaisten ohjelmassa. Mukana oli 33 osanottajaa 12 erimaasta. Kategorioita oli viisi, jotka olivat arkkitehtuuri, kirjallisuus, kuvanveisto, maalaustaide ja musiikki. Töiden piti olla urheilun innoittamia.


title: Jorma Haapkylä

text: Jorma Eliel Haapkylä (21. tammikuuta 1920 Hyeres, Ranska – 20. marraskuuta 2005) oli suomalainen upseeri, kontra-amiraali ja Suomen merivoimien komentaja.


title: Jorma Haapkylä

text: Haapkylä kirjoitti ylioppilaaksi vuonna 1938. Seuraavana vuonna hän aloitti merikadettikurssin varusmiespalveluksen jälkeen valmistuen 1942. Merikadettikurssin jälkeen Haapkylä toimi eri tehtävissä merivoimissa.


title: Jorma Haapkylä

text: Kadettikoulusta hän meni moottoritorpedoveneille ja oli TAISTO- ja JYMY -luokkien kapteenina.


title: Jorma Haapkylä

text: Sotakorkeakoulun hän suoritti vuonna 1953 edeten sitä kautta ylempiin tehtäviin. Hän toimi muun muassa seuraavissa tehtävissä:Haapkylä ylennettiin kontra-amiraaliksi 1978. Hän jäi reserviin vuonna 1980 ja kuoli vuonna 2005.


title: Taidelajit kesäolympialaisissa 1920

text: Vuoden 1920 kesäolympialaisissa kilpailtiin urheilun lisäksi myös taidelajeissa. Tämä oli toinen kerta kun taidelajit olivat mukana olympialaisten ohjelmassa. Mukana oli 11 osanottajaa viidestä eri maasta. Kategorioita oli viisi, jotka olivat arkkitehtuuri, kirjallisuus, kuvanveisto, maalaustaide ja musiikki. Töiden piti olla urheilun innoittamia.


title: Eino Iisakki Järvinen

text: Eino Iisakki (Sakki) Järvinen (17. marraskuuta 1896 Helsinki – 19. marraskuuta 1955) oli suomalainen upseeri ja kenraaliluutnantti sekä merivoimien komentaja.


title: Eino Iisakki Järvinen

text: Järvinen osallistui vuoden 1918 sotaan ja kävi Lappeenrannan tykistökoulun 1918 sekä Torinon tykistö- ja insinööriakatemian ja sotakorkeakoulun 1921–1925. Rannikkotykistörykmentti 3:ssa hän palveli patterin päällikkönä ja patteriston komentajana 1918–1920. Tykistöteknisen toimiston päällikkönä hän oli 1920–1922. Rannikkotykistön esikunnan teknisen toimiston päällikkönä hän työskenteli 1923–1925 ja esikuntapäällikkönä 1926–1927. Rannikkotykistörykmentti 3:a hän komensi 1927–1939.


title: Eino Iisakki Järvinen

text: Talvisodassa Järvinen toimi Laatokan meripuolustuksen komentajana 1939–1940. Maavoimien esikunnan linnoitusjoukkojen komentajana hän toimi 1940 ja pääesikunnan linnoitusjoukkojen tarkastajana 1940–1941. Jatkosodassa hän oli Laatokan puolustuksen komentajana 1941, Laatokan rannikkoprikaatin komentajana 1942–1943, Äänisen rannikkoprikaatin johdossa 1943–1944 ja 1. rannikkodivisioonan komentajana 1944.


title: Eino Iisakki Järvinen

text: Sodan jälkeen Järvinen komensi Turun rannikkotykistörykmenttiä 1944–1945. Merivoimien esikunnassa hän palveli 1945–1945. Järvinen toimi Suomen merivoimien komentajana vuosina 1946–1952. Vuodesta 1952 hän toimi meripuolustuksen tarkastajana.


title: Eino Iisakki Järvinen

text: Ylennykset:


title: Eino Iisakki Järvinen

text: Yleisesikuntaupseeriksi hänet nimitettiin 1948.


title: Länsi-Midlands (metropolikreivikunta)

text: Länsi-Midlands () on vuonna 1974 perustettu metropolikreivikunta. Aikaisemmin Länsi-Midlands oli osa Staffordshiren, Worcestershiren ja Warwickshiren kreivikuntia. Varsinaiseen West Midlandsin metropolikreivikuntaan, jota kutsutaan joskus myös epävirallisesti ”Suur-Birminghamiksi”, kuuluu seitsemän kuntaa:Sen jälkeen Thatcherin hallitus lakkautti kreivikuntien valtuustot 1986, West Midlandsin entinen metropolikreivikunta toimii samaan tapaan kuin Suomen kuntien kuntainliitot esimerkiksi yhtenä poliisipiirinä ja palokunta-alueena (West Midlands Police)


Vuoden 2014 jalkapallon maailmanmestaruuskilpailujen karsinnat pelattiin kesäkuun 2011 ja lokakuun 2013 välisenä aikana. Karsinnoissa ratkaistiin 31 MM-lopputurnaukseen menevää joukkuetta kaikkiaan 203:sta osallistuvasta maasta. Brasilia isäntämaana pääsi kisoihin automaattisesti.


title: Vuoden 2014 jalkapallon maailmanmestaruuskilpailujen karsinnat

text:
Kullakin maanosalla on oma ottelujärjestelmänsä, jolla ratkaistaan kisoihin selviytyvät joukkueet.
*CONCACAF:n karsintojen neljäs ja CONMEBOL:n viides kuten myös OFC:n voittaja ja AFC:n viides ratkaisevat kaksi lopputurnauspaikkaa karsintaotteluilla.


text: FIFA on päättänyt kaikille maanosille yhteisestä tavasta ratkaista sijoitukset joukkueitten kesken:


text: Sovittujen sääntöjen mukaan viimeisistä kisapaikoista karsivat joukkueet olivat UEFA:n karsinnan lohkokakkoset. Ottelupareiksi arvottiin: Kreikka - Romania, Portugali - Ruotsi, Islanti - Kroatia ja Ukraina - Ranska. Otteluparien voittajat selviytyivät MM-kilpailuihin. Lohkonsa kakkossijasta huolimatta Tanskan joukkue jäi jatkokarsintojen ulkopuolelle niin sanottuna Euroopan huonoimpana kakkosena. Afrikan vastaavat otteluparit olivat: Algeria - Burkina Faso, Senegal - Norsunluurannikko, Nigeria - Etiopia, Kamerun - Tunisia sekä Ghana - Egypti. Etelä-Amerikan ja Aasian jaettu kisapaikka ratkaistiin otteluparissa Uruguay - Jordania, sekä Pohjois- ja Keski-Amerikan ja Oseanian jaettu kisapaikka ratkaistiin otteluparissa Meksiko - Uusi Seelanti,


title: Taidelajit kesäolympialaisissa 1924

text: Vuoden 1924 kesäolympialaisissa kilpailtiin urheilun lisäksi myös taidelajeissa. Tämä oli kolmas kerta kun taidelajit olivat mukana olympialaisten ohjelmassa. Mukana oli 189 osanottajaa 24 erimaasta. Kategorioita oli viisi, jotka olivat arkkitehtuuri, kirjallisuus, kuvanveisto, maalaustaide ja musiikki. Töiden piti olla urheilun innoittamia. Musiikkikategoriassa ei jaettu palkintoja.


title: Wyomingin sinetti

text: Wyomingin sinetti on Yhdysvaltain Wyomingin osavaltion tunnus. Se hyväksyttiin 1893 ja sitä muutettiin 1921. Sinetin kaksi vuosilukua, 1869 ja 1890, symboloivat Wyomingin ensimmäisen aluehallinnon järjestämistä ja sen liittymistä Yhdysvaltain liittovaltioon. Toogaan pukeutunut henkilö pitää kädessään keppiä, josta lähtee lippu, jossa lukee ”Equal Rights”. Lippu symboloi naisten nauttimia poliittisia oikeuksia siitä lähtien, kun alueelle ensimmäistä kertaa järjesttiin hallinto 1869. Mieshenkilöt symboloivat osavaltion karjataloutta ja kaivosteollisuutta. Numero 44 viisisakarisessa tähdessä symboloi Wyomingin oelvan 44 Yhdysvaltain liittovaltioon liittynyt osavaltio. Pilarien päässä on lamput, joissa palaa tiedon valo. Pilareja kiertää nauha, jossa lukee "Oil, Mines, Livestock, Grain"; eli "öljy", "kaivokset", "karja", "vilja"; jotka ovat Wyomingin neljä suurinta teollisuudenalaa. Sinetin ulkokehää kiertää sanat "Great Seal of The State of Wyoming".


title: Taidelajit kesäolympialaisissa 1928

text: Vuoden 1928 kesäolympialaisissa kilpailtiin urheilun lisäksi myös taidelajeissa. Tämä oli neljäs kerta kun taidelajit olivat mukana olympialaisten ohjelmassa. Mukana oli 370 osanottajaa 19 erimaasta. Kategorioita oli viisi, jotka olivat arkkitehtuuri, kirjallisuus, kuvanveisto, maalaustaide ja musiikki. Kategoriat jakautuivat vielä alakategorioihin. Töiden piti olla urheilun innoittamia.


title: Joseph Albert Rosario

text: Joseph Albert Rosario (30. toukokuuta 1915 – 31. heinäkuuta 2011) oli intialainen roomalaiskatolinen piispa. Hän syntyi Nagpurissa ja tuli vihityksi Pyhän Frans Salesilaisen lähetyssaarnaajien papiksi 29. syyskuuta 1944. Rosario nimitettiin Amravatin hiippakunnan piispaksi 8. toukokuuta 1955 ja konsekroitiin 13. marraskuuta.


title: Joseph Albert Rosario

text: Rosario osallistui Vatikaanin toiseen kirkolliskokoukseen. Hän toimi Amravatin piispana, kunnes jäi eläkkeelle 1. huhtikuuta 1995.


title: Edwin Colaço

text: Edwin Colaço (s. 2. lokakuuta 1937 Uttan) on intialainen roomalaiskatolinen piispa. Hänet vihittiin papiksi 2. joulukuuta 1964 ja nimitettiin Amravatin hiippakunnan piispaksi 1. huhtikuuta 1995. Piispaksi vihkiminen seurasi 30. heinäkuuta. Pääkonsekraattorina toimi Simon Ignatius Pimenta, jota avustivat Leobard D'Souza ja Joseph Albert Rosario.


title: Edwin Colaço

text: 20. lokakuuta 2006 Colaço sai nimityksen Aurangabadin piispaksi.


title: Arizonan lippu

text: Arizonan lippu on Yhdysvaltain Arizonan osavaltion tunnus. Se hyväksyttiin käyttöön 17. helmikuuta 1917. Lipun yläosan kolmetoista raitaa kuvaavat Yhdysvaltain kolmeatoista ensimmäistä osavaltiota (toisen tulkinnan mukaan ne kuvaavat Arizonan kolmeatoista ensimmäistä piirikuntaa) ja auringonlaskua. Raitojen värit tulevat Espanjan lipusta, jonka alaisuuteen Arizona kerran kuului. Kuparinvärinen tähti kuvaa osavaltion kuparikaivoksia. Sininen alaosa kuvaa vapautta.


title: Arizonan lippu

text: Vaikka Arizonan lippu otettiin virallisesti käyttöön vasta vuonna 1917, käytti Arizonan kiväärijoukkue sitä epävirallisesti jo vuonna 1911 Ohiossa järjestetyissä jokavuotisissa ampumakilpailuissa. Kiväärijoukkueen lipun suunnitteli eversti Charles W. Harris. Kun Arizonasta tuli seuraavana vuonna Yhdysvaltain osavaltio, annettiin myös osavaltion lipun suunnitteluvastuu eversti Harrisille, joka päätti ehdottaa Arizonan kiväärijoukkueen lippua koko osavaltion lipuksi.


title: Konfederaation sinetti

text: Konfederaation sinetti oli Etelävaltojen kansallistunnus lipun ohella. Sinettiin on kuvattu George Washington hevosen selässä. Washingtonia kierää seppele, joka on punottu etelävaltioiden tärkeimmistä maataloustuotteista vehnästä, maissista, tupakanlehdistä, puuvillassa, riisistä ja sokeriruo'osta. Sinetin ulkokehää kiertää teksti "The Confederate States of America: 22 February 1862" ja kansallismotto "Deo Vindice". Sinetin ulkokehän päivämäärä, 22. helmikuuta 1862, on etelävaltojen presidentti Jefferson Davisin virkaanastumispäivä ja myös George Washingtonin syntymäpäivä.


title: Leobard D’Souza

text: Leobard D’Souza (18. tammikuuta 1930 – 19. joulukuuta 2005) oli intialainen roomalaiskatolinen arkkipiispa. Hänet vihittiin papiksi 22. joulukuuta 1956 ja nimitettiin Jabalpurin koadjuuttoripiispaksi sekä Caput Cillan titulaaripiispaksi 12. marraskuuta 1964. Piispaksi vihkiminen seurasi 3. joulukuuta. Pääkonsekraattorina toimi paavi Paavali VI, jota avustivat John Kodwo Amissah ja James William Gleeson.


title: Leobard D’Souza

text: D’Souzasta tuli Jabalpurin piispa 17. joulukuuta 1965. Hän sai 1. heinäkuuta 1975 nimityksen Nagpurin arkkipiispaksi, jona hän toimi, kunnes erosi 17. tammikuuta 1998. Emeritusarkkipiispa kuoli 75-vuotiaana joulukuussa 2005.


title: Leobard D’Souza

text: D’Souza osallistui Vatikaanin toiseen kirkolliskokoukseen.


title: Taidelajit kesäolympialaisissa 1932

text: Vuoden 1932 kesäolympialaisissa kilpailtiin urheilun lisäksi myös taidelajeissa. Tämä oli viides kerta kun taidelajit olivat mukana olympiakisojen ohjelmassa. Mukana oli 587 osanottajaa 31 eri maasta. Kategorioita oli viisi, jotka olivat arkkitehtuuri, kirjallisuus, kuvanveisto, maalaustaide ja musiikki. Kategoriat jakautuivat vielä alakategorioihin. Töiden piti olla urheilun innoittamia.


title: Coloradon lippu

text: Coloradon lippu on Yhdysvaltain Coloradon osavaltion tunnus sinetin ohella. Se otettiin käyttöön 5. kesäkuuta 1911 ja sen suunnitteli Andrew Carlisle Johnson.


title: Coloradon lippu

text: Lippu on jaettu kolmeen samankokoiseen vaakaraitaan, joista ylin ja alin ovat siniset ja keskimmäinen valkoinen. Lippuun on myös kuvattu punainen c-kirjain, jonka sisällä on keltainen ympyrä. Lipun sininen symboloi taivasta, keltainen aurinkoa, punainen maata ja valkoinen lumihuippuisia vuoria.


title: Taidelajit kesäolympialaisissa 1948

text: Vuoden 1948 kesäolympialaisissa kilpailtiin urheilun lisäksi myös taidelajeissa. Tämä oli seitsemäs ja toistaiseksi viimeinen kerta kun taidelajit olivat mukana olympialaisten ohjelmassa. Mukana oli 299 osanottajaa 27 eri maasta. Kategorioita oli viisi, jotka olivat arkkitehtuuri, kirjallisuus, kuvanveisto, maalaustaide ja musiikki. Kategoriat jakautuivat vielä alakategorioihin. Töiden piti olla urheilun innoittamia.


title: Taekwondo olympialaisissa

text: Taekwondo on ollut olympialaisten ohjelmassa virallisena lajina vuodesta 2000. Näytöslajina se oli vuosina 1988 ja 1992. Menestynein maa olympialaisten taekwondossa on Etelä-Korea. Olympialaisten taekwondoa hallinnoi maailman taekwondoliitto.


title: Joseph Mittathany

text: Joseph Mittathany (s. 12. heinäkuuta 1931) on intialainen roomalaiskatolinen arkkipiispa. Hänet vihittiin papiksi 23. huhtikuuta 1959 ja nimitettiin Tezpurin hiippakunnan piispaksi 26. kesäkuuta 1969. Piispaksi vihkiminen seurasi 27. syyskuuta. Pääkonsekraattorina toimi Stephen Ferrando, jota avustivat Hubert D'Rosario ja Orestes Marengo.


title: Joseph Mittathany

text: 28. maaliskuuta 1980 Mittathany sai nimityksen Imphalin hiippakunnan piispaksi; 10. heinäkuuta 1995 hiippakunnasta tuli arkkihiippakunta ja Mittathanysta sen arkkipiispa. Mittathany jäi eläkkeelle 75-vuotispäivänään, 12. heinäkuuta 2006, jolloin hänen seuraajakseen tuli Dominic Lumon.


title: Ennio Appignanesi

text: Ennio Appignanesi (18. kesäkuuta 1925 Belforte del Chienti – 26. maaliskuuta 2015) oli italialainen roomalaiskatolinen arkkipiispa. Hänet vihittiin papiksi 8. huhtikuuta 1950 ja nimitettiin Luceran hiippakunnan vihkipiispaksi sekä Themisoniumin titulaaripiispaksi 20. joulukuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto.


title: Ennio Appignanesi

text: Appignanesi sai 15. syyskuuta 1983 nimityksen Castellanetan piispaksi. 3. heinäkuuta 1985 hänet nimitettiin Rooman vihkipiispaksi, ja hänelle myönnettiin arkkipiispan henkilökohtainen titteli. Samalla hänestä tuli Loriumin titulaariarkkipiispa. 21. tammikuuta 1988 Appignanesi nimitettiin Matera-Irsinan ja 19. tammikuuta 1993 Potenza-Muro Lucano-Marsico Nuovon arkkipiispaksi. Hän jäi eläkkeelle 9. tammikuuta 2001.


title: Martino Scarafile

text: Martino Scarafile (1. heinäkuuta 1927 Cisternino – 27. joulukuuta 2011) oli italialainen roomalaiskatolinen piispa. Hänet vihittiin Monopolin hiippakunnan papiksi 23. heinäkuuta 1950. Hän sai nimityksen Conversanon vihkipiispaksi ja Rotarian titulaaripiispaksi 20. joulukuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto.


title: Martino Scarafile

text: 31. lokakuuta 1985 Scarafile nimitettiin Castellanetan piispaksi, jona hän toimi, kunnes jäi eläkkeelle 14. helmikuuta 2003.


title: Diego Natale Bona

text: Diego Natale Bona (11. joulukuuta 1926 Castiglione Tinella – 29. huhtikuuta 2017) oli italialainen roomalaiskatolinen piispa. Hänet vihittiin papiksi 8. lokakuuta 1950 ja nimitettiin Porto e Santa Rufinan suburbikaarisen hiippakunnan piispaksi 9. marraskuuta 1985. Piispaksi vihkiminen seurasi 1. joulukuuta. Pääkonsekraattorina toimi Ugo Poletti, jota avustivat Ennio Appignanesi ja Clemente Riva.


title: Diego Natale Bona

text: Saatuaan uuden nimityksen 17. tammikuuta 1994 Bona siirtyi Saluzzon piispaksi, jona hän toimi, kunnes jäi eläkkeelle 16. huhtikuuta 2003.


title: Taekwondo kesäolympialaisissa 1988

text: Taekwondo oli näytöslajina kesäolympialaisissa 1988. Tämä oli ensimmäinen kerta kun taekwondo oli mukana olympialaisten ohjelmassa. Mukana oli 183 osanottajaa 35 eri maasta. Osanottajista miehiä oli 120 ja naisia 63. Tapahtumia oli yhteensä 16, joista miehille ja naisille kummalekin kahdeksan. Ottelut pidettiin 17. – 20. syyskuuta Jangchung Gymnasiumissa, Soulissa, Etelä-Koreassa.


title: Emilio Bianchi di Cárcano

text: Emilio Bianchi di Cárcano (s. 5. huhtikuuta 1930 Buenos Aires) on argentiinalainen roomalaiskatolinen piispa. Hänet vihittiin papiksi 14. elokuuta 1960 ja nimitettiin Azulin hiippakunnan vihkipiispaksi sekä Lesinan titulaaripiispaksi 24. helmikuuta 1976. Piispaksi vihkiminen seurasi 25. maaliskuuta. Pääkonsekraattorina toimi Antonio María Aguirre, jota avustivat Manuel Marengo ja Justo Oscar Laguna.


title: Emilio Bianchi di Cárcano

text: Bianchi di Cárcano sai 14. huhtikuuta 1982 nimityksen Azulin piispaksi; hänet asetettiin virkaan 31. toukokuuta. Hän jäi eläkkeelle 24. toukokuuta 2006.


title: Monmouthshire

text: Mounmouthshire () on kreivikunta ja yksi Walesin hallintoalueista. Se sijaitsee maan kaakkoisosassa Bristolin kanaalin rannalla Englannin rajalla ja sen pääkaupunkina toimii Usk. Hallintoalueella on arviolta 92 476 asukasta (vuonna 2015) ja sen pinta-ala on 849,15 neliökilometriä.


title: Monmouthshire

text: Kreivikunta käsittää merkittävän osan Monmouthshiren historiallisesta kreivikunnasta. Sen suurin kaupunki on Abergavenny. Kreivikunnassa sijaitsee monia vanhoja linnoja sekä muita nähtävyyksiä.


title: Taekwondo kesäolympialaisissa 1992

text: Taekwondo oli näytöslajina kesäolympialaisissa 1992. Tämä oli toinen kerta kun taekwondo oli mukana olympialaisten ohjelmassa. Mukana oli 128 osanottajaa. Osanottajista miehiä ja naisia kumpiakin oli 64. Tapahtumia oli yhteensä 16, joista miehille ja naisille kummalekin kahdeksan.


title: Carmarthenshire

text: Carmarthenshire (, lyhyemmin "Sir Gâr") on kreivikunta ja yksi Walesin hallintoalueista. Se sijaitsee maan eteläosassa Bristolin kanaalin rannikolla ja sen pääkaupunkina toimii Carmarthen. Hallintoalueella on arviolta 185 123 asukasta (vuonna 2015) ja sen pinta-ala on 2 370,35 neliökilometriä.


title: Carmarthenshire

text: Carmarthenshirea kutsutaan myös ”Walesin puutarhaksi”, koska seutu on hyvin hedelmällistä.


title: Taekwondo kesäolympialaisissa 2000

text: Vuoden 2000 kesäolympialaisten taekwondo järjestettiin 27. – 30. syyskuuta 2000 State Sports Centre, Sydneyssä, Australiassa. Tämä oli kolmas kerta kun laji oli mukana olympialaisten ohjelmassa, ensimmäisen kerran virallisena lajina. Mukana oli 103 osanottajaa 51 eri maasta. Tapahtumia oli kahdeksan.


title: Ceredigion

text: Ceredigion on kreivikunta ja yksi Walesin hallintoalueista. Se sijaitsee maan länsiosassa Irlanninmeren Cardiganinlahden rannalla ja sen hallinnollisina keskuksina toimivat Aberaeron ja Aberystwyth. Hallintoalueella on arviolta 74 642 asukasta (vuonna 2015) ja sen pinta-ala on 1 785,45 neliökilometriä.


title: Powys

text: Powys (, ) on yksi Walesin hallintoalueista ja seremoniallinen kreivikunta (, ). Se sijaitsee sisämaassa Walesin keskiosassa Englannin rajalla ja sen pääkaupunkina toimii Llandrindod Wells. Hallintoalueella on arviolta 132 642 asukasta (vuonna 2015) ja sen pinta-ala on 5 180,37 neliökilometriä.


title: Powys

text: Kreivikunta on saanut nimensä muinaiselta Powysin kuningaskunnalta, joka käsitti nykyisen kreivikunnan pohjoisosan ja alueita Englannista. Kuningaskunta hävisi vuonna 1260, kun alueen valtasi Gwyneddin kuningaskunnan Llywelyn ap Gruffydd.


title: Powys

text: Vuonna 2007 Reilun kaupan sertifiointijärjestelmä myönsi Powysin kreivikunnalle Fairtrade County -arvonimen.


title: Gwynedd

text: Gwynedd on kreivikunta ja yksi Walesin hallintoalueista. Se sijaitsee maan luoteisosassa Irlanninmeren rannalla ja sen pääkaupunkina toimii Caernarfon. Hallintoalueella on arviolta 122 864 asukasta (vuonna 2015) ja sen pinta-ala on 2 534,94 neliökilometriä.


title: Gwynedd

text: Gwyneddin seremoniallinen kreivikunta ("preserved county") käsittää myös Angleseyn saaren. Alue on saanut nimensä muinaiselta Gwyneddin kuningaskunnalta, ja kulttuuris-historiallisessa merkityksessä nimeä voidaankin käyttää laajemmasta alueesta, joka käsittää suuren osan Pohjois-Walesista. Valtaosa Gwyneddin asukkaista on kymrinkielisiä.


title: Supercopa de España 2011

text: Supercopa de España 2011 oli espanjalainen jalkapallokilpailu, joka pelattiin 14. ja 17. elokuuta 2011. Kaksiosaisessa ottelussa kohtasivat kauden 2010–2011 Primera Divisiónin mestari FC Barcelona, ja Copa del Reyn voittaja Real Madrid. Barcelona voitti yhteismaalein 5–4.


title: Bagger Vance – viheriön legenda

text: Bagger Vance – viheriön legenda (engl. "The Legend of Bagger Vance") on vuonna 2000 kuvattu draamakomedia, joka perustuu Steven Pressfieldin romaaniin. Elokuvan pääosia esittävät muun muassa Will Smith, Matt Damon, Charlize Theron ja Bruce McGill. Tarina sijoittuu golfin maailmaan. Elokuvan on ohjannut Robert Redford. Elokuva jäi kertojaäänenä toimineen Jack Lemmonin viimeiseksi ennen hänen kuolemaansa vuonna 2001.


title: Eduard Rozovski

text: Eduard Aleksandrovitš Rozovski (, 14. joulukuuta 1926 Leningrad, Neuvostoliitto – 26. heinäkuuta 2011 Pietari, Venäjä) oli venäläinen elokuvaaja, joka kuvasi muun muassa eastern-klassikoksi sanotun "Aavikon lain". Hän työskenteli kuvaajana yli 80 elokuvassa. Rozovski kuoli saamansa sairauskohtauksen aiheuttamassa auto-onnettomuudessa.


title: Urjalan taikayö

text: Urjalan taikayö on Martti Innasen vuonna 1967 julkaistu kappale ja single, joka oli suuri hitti saman vuoden syksyllä. Sen on säveltänyt Erik Lindström ja sanoittanut Innanen itse. Kappaleen sanoitus kuvaa maalaisromanttista maisemaa, jossa Urjalassa tapahtuvien puimatöiden aiheuttama varstojen jyske kuuluu aina Huittisiin asti. Kappale alkaa suoraan keskeisillä teemoilla: "Läpi Urjalan ja kautta Huittisten kuuluu hirveä jyske varstojen, nytpä maistuu työ, varstat maihin lyö, tää on Urjalan taikayö." Laulu julkaistiin samana vuonna ilmestyneellä Innasen esikoisalbumilla "Rakkauden ja onnensatumaan täysivaltainen suurlähettiläs". Singlen B-puolella oli kappale ”Kilpauinti kuunsillalla”.


title: Urjalan taikayö

text: Innanen esitti kappaleen Urjalan kunnan satavuotisjuhlissa keväällä 1968, ja samoihin aikoihin kunnanvaltuusto lahjoitti hänelle elinikäisen käyttöoikeuden rantapalstaan Urjalan Pynnäjärveltä, kun oli tehnyt laulullaan paikkakuntaa tunnetuksi. Vastoin yleistä harhaluuloa, Innanen ei koskaan asunut Urjalassa, vaan oli lähtöisin Helsingistä ja asui koko elämänsä pääkaupunkiseudulla. Kunta asetti lahjoitetun rantapalstan myyntiin kevättalvella 2013 ja asiasta on sen jälkeen kehittynyt julkista keskustelua mahdollisesta oikeusturvan loukkauksesta.


title: Urjalan taikayö

text:
Kappaleen ilmestyessä Innasen omaperäinen huumori ei miellyttänyt kaikkia:
”Urjalan taikayön” vaikutus Urjalassa on nähtävissä edelleen. Paikkakunnalla on nimetty laulun mukaan muun muassa leirintäalue ja kesäteatteri. Myös Urjalasta Punkalaitumen kautta Huittisiin johtava matkailutie Taikayöntie (seututie 230) sai nimensä laulun mukaan, sillä kappaleessa mainitaan kaksi tienvarren kolmesta paikkakunnasta.


title: Naga (Sudan)

text: Naga (myös "Naqa") on temppelialue muinaisen Meroen eteläpuolella nykyisessä Sudanissa. Sen tärkeimpiä rakennuttajia olivat ajanlaskun alun molemmin puolin hallinneet Meroen (Kušin) kuningas Natakamani ja kuningatar Amanitare. Rakennuksista merkittävin on kušilaiselle soturijumalalle Apedemakille omistettu leijonatemppeli. Amonin temppelissä on sekä egyptiläisiä että roomalaisia piirteitä. Monet rakennuksista ovat säilyneet meidän päiviimme saakka.


title: Jorge Casaretto

text: Alcides Jorge Pedro Casaretto (s. 27. joulukuuta 1936 Buenos Aires) on argentiinalainen roomalaiskatolinen piispa. Hänet vihittiin papiksi 5. syyskuuta 1964 ja nimitettiin Rafaelan hiippakunnan piispaksi 28. joulukuuta 1976. Piispaksi vihkiminen seurasi 19. maaliskuuta 1977. Pääkonsekraattorina toimi Justo Oscar Laguna, jota avustivat Vicente Faustino Zazpe ja Emilio Bianchi di Cárcano.


title: Jorge Casaretto

text: 14. maaliskuuta 1983 Casaretto sai nimityksen San Isidron hiippakunnan koadjuuttoripiispaksi, ja hänet asetettiin virkaan 15. kesäkuuta; hän nousi San Isidron piispaksi 13. toukokuuta 1985.


title: Nubat

text: Nubat ovat kordofanilaisia kieliä puhuva etninen ryhmä Sudanissa. He asuvat Kordofanin maakunnan Nubavuorilla. Nubia ei tule sekoittaa toista alkuperää oleviin nubialaisiin.


title: Nubat

text: Nubat jakautuvat yli kuuteenkymmeneen ryhmään, joilla on useita alaryhmiä. He ovat muuttaneet nykyiselle asuinalueelleen 1500-luvulla pakoon baggaroiden ja arabien hyökkäyksiä. Perinteisiä elinkeinoja ovat maanviljely ja karjanhoito. Sukuryhmät ovat pohjoisessa patrilineaarisia ja etelässä matrilineaarisia. Suurin osa kansasta harjoittaa perinteistä uskontoa. Pieni ryhmä on kristittyjä ja vielä pienempi joukko muslimeja. Nubat ovat tunnettuja vartalomaalauksistaan ja arpikoristeistaan.


title: Nubat

text: Sudanin sisällissota on vaikuttanut voimakkaasti nubien elämään. Tuhansia ihmisiä on kuollut yhteenotoissa maan hallituksen aseistamien baggaroiden kanssa, ja monet ovat joutuneet muuttamaan hallituksen valvomiin kyliin tai Tšadin ja Keski-Afrikan tasavallan pakolaisleireille. Sota on myös hajottanut perinteisiä sukuyhteisöjä.


title: Justo Oscar Laguna

text: Justo Oscar Laguna (25. syyskuuta 1929 Buenos Aires – 3. marraskuuta 2011) oli argentiinalainen roomalaiskatolinen piispa. Hänet vihittiin papiksi 18. syyskuuta 1954 ja nimitettiin San Isidron hiippakunnan vihkipiispaksi sekä Laresin titulaaripiispaksi 1. helmikuuta 1975. Piispaksi vihkiminen seurasi 8. maaliskuuta. Pääkonsekraattorina toimi Antonio María Aguirre, jota avustivat Alberto Devoto ja Manuel Tato.


title: Justo Oscar Laguna

text: 22. tammikuuta 1980 Laguna sai nimityksen Morónin hiippakunnan piispaksi; hänet asetettiin virkaan 22. maaliskuuta. Hän jäi eläkkeelle 30. marraskuuta 2004, jolloin hänen seuraajakseen nimitettiin Luis Guillermo Eichhorn.


title: Faras

text: Faras oli muinainen kaupunki nykyisen Sudanin alueella. Se sijaitsi Niilin länsirannalla Wadi Halfan lähellä.


title: Faras

text: Meroen kuningaskuntaa kuulunut Faras perustettiin vuoden 500 tienoilla eaa. 600-luvun loppupuolella siitä tuli kristityn Nobatian pääkaupunki. Sieltä on löydetty muinaisen kaupunginmuurin, arabien uudelleen rakentaman linnoituksen, lukuisten kirkkojen, luostarin ja asuintalojen raunioita. Kirkkojen ainutlaatuiset freskot todistavat erityisen nubialaisen seinämaalauskoulukunnan olemassaolosta. Kaupungin lähellä sijaitsivat Ramses II:lle ja kuningatar Hatšepsutille omistetut kalliotemppelit, meroelaisen palatsin ja hautausmaan sekä Tutankhamonin temppelin rauniot.


title: Faras

text: Assuanin padon rakentamisen yhteydessä Faras jäi Nasserjärven alle. Puolalaisten arkeologien 1960-luvulla esiin kaivamia seinämaalauksia säilytetään nykyään Sudanin kansallismuseossa Khartumissa sekä Varsovan museoissa.


title: Eduardo Vicente Mirás

text: Eduardo Vicente Mirás (s. 14. marraskuuta 1929 Buenos Aires) on argentiinalainen roomalaiskatolinen arkkipiispa. Hänet vihittiin papiksi 3. elokuuta 1952 ja nimitettiin Buenos Airesin vihkipiispaksi sekä Ambian titulaaripiispaksi 1. maaliskuuta 1984. Piispaksi vihkiminen seurasi 27. huhtikuuta. Pääkonsekraattorina toimi Juan Carlos Aramburu, jota avustivat Arnaldo Clemente Canale ja Domingo Salvador Castagna.


title: Eduardo Vicente Mirás

text: Mirás sai 20. marraskuuta 1993 nimityksen Rosarion arkkipiispaksi, jonka virkaan hänet asetettiin 11. maaliskuuta 1994. Hän jäi eläkkeelle 22. joulukuuta 2005.


title: Koirahullun päiväkirja

text: Koirahullun päiväkirja on Helena Meripaasin vuosina 2000–2005 kirjoittama kirjasarja. Kuusiosaisen sarjan pääosissa ovat Ulla ja belgianpaimenkoira groenendael Dara.


title: Stig-Olof Wikberg

text: Stig Olof Aksel Wikberg (16. lokakuuta 1917 Helsinki – 28. tammikuuta 1992 Helsinki) oli suomalainen upseeri ja kontra-amiraali. Wikberg toimi upseerin eri tehtävissä Suomen merivoimissa, viimeksi merivoimien komentajana vuosina 1974–1977. Kontra-amiraaliksi hänet ylennettiin vuonna 1973.


title: Stig-Olof Wikberg

text: Wikberg valmistui upseeriksi Merisotakoulusta 1942 ja kävi Sotakorkeakoulun 1953 sekä valtakunnallisen maanpuolustuskurssin 1969. Sodan aikana hän toimi Moottoritorpedoveneosastossa torpedoveneen päällikkönä. Sodan jälkeen hän toimi raivaajaosastossa tykkivene Turunmaan ja Hämeenmaan päällikkönä ja osastoupseerina 1946–1949, 1. laivastolippueen laivueen komentajana ja lippueupseerina 1953–1955, toimistopäällikkönä merivoimien esikunnassa 1958–1962, saattajalaivueen komentajana ja Saattaja Uusimaan päällikkönä 1963–1964, Merivoimien esikunnan osastopäällikkönä ja esikuntapäällikkönä 1965–1969 sekä Puolustusministeriön sotilasasiainpäällikön osastopäällikkönä 1970–1974. Merivoimien komentajaksi Wikberg nimitettiin 1974 ja hän jäi eläkkeelle 1977.


title: Teatro San Carlo

text:
Teatro San Carlo ("Teatro di San Carlo") on Italian Napolissa sijaitseva oopperatalo. Se on yksi maailman vanhimmista ja Italian perinteikkäimmistä oopperanäyttämöistä. Sen ensimmäinen rakennus vihittiin käyttöön vuonna 1737 ja nykyinen rakennus otettiin käyttöön vuonna 1816.
Teatro San Carlossa on järjestetty muun muassa Rossinin ja Donizettin teosten kantaesityksiä.


title: Serie A:n kausi 2011–2012

text: Serie A:n kausi 2011–2012 oli järjestyksessään 80. jalkapallon Serie A -kausi. Kausi alkoi 9. syyskuuta 2011 ja päättyi 13. toukokuuta 2012. Mestaruuden voitti Juventus, jolle mestaruus oli 28:s. Joukkue ei hävinnyt kauden aikana yhtään ottelua.


title: Serie A:n kausi 2011–2012

text: Kauden piti alkaa jo 27. elokuuta 2011, mutta pelaajat aloittivat lakon juuri ennen kauden alkua, koska pelaajayhdistys ja seurat eivät päässet sopuun kiistoista. Väliaikainen sopimus allekirjoitettiin 5. syyskuuta.


title: Serie A:n kausi 2011–2012

text: Hallitsevana mestarina kauteen lähti Milan.


title: Serie A:n kausi 2011–2012

text: Atalanta sai ennen kauden alkua kuusi miinuspistettä sopupeliskandaalin vuoksi.


title: Anáfi

text: Anáfi eli "Anafe" () on Kreikan saari, joka kuuluu Kykladien saariryhmään. Saaren pinta-ala on 38,636 neliökilometriä ja asukasluku 271 (vuonna 2011). Hallinnollisesti Anáfi kuuluu Anáfin kuntaan, Thíran alueyksikköön ja Etelä-Egean saarten alueeseen. Saaren pääkylä on Anáfin kylä.


title: Anáfi

text: Anáfi sijaitsee Välimereen kuuluvassa Egeanmeressä. Se on Kykladien saariryhmän kaakkoisin saari. Sen lähimmät suuremmat saaret ovat Santorínin pääsaari Thíra länsipuolella ja Astypálaia kauempana koillispuolella.


title: Anáfi

text: Anáfin saari on eristyksissä muista Kykladien saarista. Laiva- ja veneyhteyksiä saarelle on vähän, varsinkin talvisin. Saaren maaperä on hyvin kivinen ja vuoristoinen ja pinnanmuotojen vaihtelut ovat jyrkkiä. Saaren korkein kohta on Vígla (582 metriä). Saaren eteläpuolelta löytyy useita hiekkarantoja, joihin pääsee veneellä.


title: Anáfi

text: Anáfi kuuluu hallinnollisesti Anáfin kuntaan, johon kuuluu myös pienempiä lähisaaria.


title: Anáfi

text: Saaren suurimmat asutukset ovat Anáfin kylä eli Chóra (256 asukasta), joka sijaitsee saaren eteläosassa, sekä Klisídi (12) ja satamakylä Órmos Agíou Nikoláou eli Ágios Nikólaos (3). (Katso myös: Luettelo Anáfin kunnan kylistä.)


title: Anáfi

text:
Kreikkalaisen mytologian mukaan argonautit nimesivät saaren Anafeksi, kun Apollon oli nostanut saaren merestä argonauttien pelastukseksi myrskyltä. Saarella on Apollon Aegleteen temppelin rauniot. Temppeli on mytologian mukaan argonauttien perustama.
Santorínin tulivuoren purkautuminen noin 1650–1600 eaa. aiheutti jopa 150 metrin korkeuden saavuttaneen tsunami-aallon joka pyyhki noin 30 km:n päässä rähähdyksestä sijaitsevan Anáfin yli 250 metrin korkuisin aalloin, tuhoten saaren luonnon ja mahdollisen asutuskulttuurin täysin.


title: Anáfi

text: Antiikin aikana Anafe tunnettiin myös nimellä "Membliaros" samannimisen Kadmoksen pojan mukaan. Saaren asuttivat foinikialaiset ja sitten doorilaiset. Arkaaisen ja klassisen kauden Anafe oli itsenäinen polis eli kaupunkivaltio, ja sen kaupunkikeskus sijaitsi noin kolme kilometriä koilliseen nykyisestä Anáfin kylästä.


title: Anáfi

text: Venetsialaiset ottivat saaren haltuunsa vuonna 1207. Merirosvot ryöväsivät saaren vuonna 1537, jonka jälkeen saapuivat osmanit. Apollonin temppelin raunioiden päälle oli rakennettu neitsyt Kalamiótissan luostari, joka tuhoutui vuoden 1956 maanjäristyksessä.


title: Anáfi

text: 1800-luvulla useita saarelaisia muutti Ateenaan uuden pääkaupungin rakennustöihin. Tämän peruja Ateenassa on pieni kykladista saaristokylää muistuttava Anafiótikan kaupunginosa, joka sai nimensä saaresta. Se syntyi, kun saarelaiset rakennuttivat itselleen omat talot kaupunkiin.


title: Anáfi

text: Saari on tunnettu myös nimimuodoissa "Anaphe", "Namfi" ja "Namfio".


title: Anáfi

text: Anáfin saarella ei ole juurikaan turismia. Eräs nähtävyys on Kastéllin vuori, joka on saaren antiikin aikainen akropolis eli linnavuori. Siellä on venetsialaisaikainen linna ("Kástro"). Tärkein antiikin aikainen nähtävyys ovat Apollon Aigleteen temppelin rauniot osana Eläväksitekevän lähteen luostaria ("Moní Zoodóchou Pigís"). Muita nähtävyyksiä ovat korkealla saaren itäpäässä sijaitseva Kalamiótissan luostari ("Moní Panagías Kalamiótissas") ja sinne johtava vaellusreitti. Saaren pääkylässä on vuokrahuoneita.


title: Klinit

text: Klinit (Clinidae) on ahvenkaloihin kuuluva heimo, jonka lajeja tavataan kaikista valtameristä.


title: Klinit

text: Varhaisimmat klinien heimoon kuuluvat fossiilit on ajoitettu eoseenikaudelle. Heimon lajien määrä vaihtelee lähteittäin. Useimmiten heimossa katsotaan olevan 20 sukua ja noin 75 lajia. Eräät kalatieteilijät katsovat klinien muodostavan yhdessä haukiluikeroiden ("Chaenopsidae"), tupsukkaiden ("Labrisomidae") kanssa monofolyyttesen heimon. Tässä luokittelutavassa klineihin kuuluisi noin 180 lajia ja 40 sukua.


title: Klinit

text: Klinilaji ovat ulkonäöltään monimuotoinin heimo. Yhteisiä tekijöitä on pienet suomut, piikikkäät evät ja selkäevän etosan ruodot ovat usein takaosan ruotoja koerkeammat. Päässä on usein karvamaisia tai piikkimäisiä ulokkeita. Väriltään klinilajit ovat usein hyvin kirjavia ja sulautuvat hyvin elinympäristöönsä. Useimmat heimon kaloista ovat melko pienikokoisia noin 5 cm:n pituisia, mutta suurin laji kelppiklini ("Heterostichus rostratus") voi saavuttaa 60 cm:n pituuden.


title: Klinit

text: Klinejä tavataan Atlantin, Intian valtameren ja Tyynenmeren alueilta. Erityisen yleisiä ne ovat eteläisen Afrikan ja Australian sekä Yhduysvaltain rannikoilla. Tyypillisesti ne elävät lauhkeissa vesissä. Klinit ovat tyypillisesti melko matalan veden lajeja ja ne elävät kivikoissa, koralliriutoilla, vesikasvien ja levien seassa ja vuorovesilammikoissa.


title: Klinit

text: Klinit elävät lähellä pohjaa ja syövät pieniä kaloja ja selkärangattomia eläimiä kuten matoja ja äyriäisiä. Suurin osa heimon kaloista kutee, mutta jotkut synnyttävät eläviä poiksia. Lisääntyminen tapahtuu keväisin. Koiras vartio munia. Eräitä heimon lajeja voidaan pitää akvaarioissa.


title: Gustaf Aulén

text: Gustaf Emanuel Hildebrand Aulén (15. toukokuuta 1879 – 16. joulukuuta 1977) oli ruotsalainen teologi ja luterilaisen kirkon piispa. Hän opiskeli Uppsalan yliopistolla, ja hänestä tuli vuonna 1913 Lundin yliopiston systemaattisen teologian professori. Vuosina 1933–1952 hän johti Strängnäsin hiippakuntaa. Hän oli lundilaisen teologian edustaja yhdessä Anders Nygrenin ja Ragnar Bringin kanssa. Lundilaista teologiaa voi verrata lähinnä saksan- ja englanninkielisessä maailmassa vaikuttaneeseen ”uusortodoksiseen teologiaan”, joka korosti teologian teosentrisyyttä liiallista antroposentrismiä vastaan.


title: Gustaf Aulén

text: Aulénin ajatteluun vaikuttivat erityisesti Martti Luther ja Friedrich Schleiermacher. Schleiermacheria hän myös arvosteli, koska pyrki palaamaan klassiseen sovitusoppiin, josta katsoi muun muassa Schleiermacherin edustaman antroposentrisen kulttuuriprotestantismin poikkeavan. Hänen tunnetuin teoksensa on "Den kristna försoningstanken" (1930, englanniksi "Christus Victor" 1931). Teoksessa Aulén puolustaa sovitusopillista teoriaa, johon hän viittaa ”klassisena” näkemyksenä. Siinä sovitus tulkitaan jumalallisen kamppailun tulokseksi; Jeesus taistelee ihmiskunnan orjuuteen ja kärsimykseen alistaneita pahoja voimia vastaan ja voittaa ne. Aulén nimesi kaksi muuta sovitusteoriaa, jotka ovat skolastinen (muun muassa Anselm Canterburyläinen) ja subjektiivinen (muun muassa Pierre Abélard).


title: Gustaf Aulén

text: Aulén sai työllään kansainvälistä tunnustusta, ja useimmat hänen myöhemmistä teoksistaan käännettiin pian julkaisun jälkeen englanniksi. Aulén oli myös säveltäjä, jonka panos virsikirjaan oli huomattava. Hän toimi Ruotsin kuninkaallisen musiikkiakatemian puheenjohtajana vuosina 1944–1950. Vetäydyttyään hiippakuntansa johdosta hän palasi Lundiin ja omistautui akateemiselle työlleen. Hän julkaisi omaelämäkerran vuonna 1975.


title: Gustaf Aulén

text: Aulén kuului Samfundet Nordens Frihetin johtokuntaan ja sai vuonna 1946 Pyhän Olavin ritarikunnan suurristin. Hänet on haudattu Lundin Norra kyrkogårdenille.


Yhdistyneen kuningaskunnan jääkiekkoliitto ("Ice Hockey UK") on jääkiekkoa Yhdistyneessa kuningaskunnassa hallinnoiva organisaatio ja se liittyi Kansainväliseen jääkiekkoliittoon marraskuussa 1908.


title: Kawar

text: Kawar (myös "Kaouar") on kalliorinne ja sen länsipuolella sijaitseva keidasryhmä Nigerin koillisosassa Bilman departementissa.


title: Kawar

text: Noin 150 kilometrin pituinen pohjois-eteläsuuntainen kalliojono suojaa keitaita idästä puhaltavalta hiekalta. Sen pohjoisosassa sijaitsee 576 metriä korkea Pic Zoumri. Lännessä levittäytyy Saharaan kuuluva Ténérén hiekka-aavikko, pohjoisessa Djadon ylänkö ja etelässä Bilman hiekka-aavikko.


title: Kawar

text: Kawarin tärkeimmät keitaat ovat Bilma, Dirkou ja Aney. Niiden asukkaat ovat keskenään sekottuneita kanureja, teda-heimoon kuuluvia tubuja ja tuaregeja. Kanurien ja tubujen sekoituksesta käytetään Kawarissa nimitystä "guézibida". Seudun pääkieli on kanuri.


title: Kawar

text: Ukba ibn Nafin johtamien arabien kerrotaan valloittaneen Kawarin vuonna 666. 1200-luvulta lähtien se kuului Kanem-Bornun valtakuntaan. Keskiajalla seudun läpi kulki Fezzanin ja Tšadjärven välinen tärkeä kauppareitti. 1700-luvulta lähtien se kärsi tuaregien ja tubujen hyökkäyksistä. Ensimmäiset eurooppalaiset tutkimusmatkailijat kävivät Kawarissa 1800-luvulla. Ranskalaiset valtasivat sen vuonna 1906.


title: Kawar

text: Nykyään Agadezista Kawarin kautta kulkeva autiomaareitti haarautuu Siguedinessa Madaman kautta Libyan Tumun raja-asemalle sekä Chirfan kautta Algerian Djanetiin. Keitailla kasvatetaan taatelipalmuja sekä viljellään vihanneksia, sinimailasta ja ohraa. Bilmassa tuotetaan myös suolaa.


title: Javier Prado Aránguiz

text: Francisco Javier Prado Aránguiz SS.CC. (s. 8. maaliskuuta 1929 Santiago de Chile) on chileläinen roomalaiskatolinen piispa. Hänet vihittiin papiksi 19. syyskuuta 1953 ja nimitettiin Iquiquen hiippakunnan piispaksi 9. heinäkuuta 1984. Piispaksi vihkiminen seurasi 2. syyskuuta. Pääkonsekraattorina toimi Angelo Sodano, jota avustivat Francisco de Borja Valenzuela Ríos ja Eladio Vicuña Aránguiz.


title: Javier Prado Aránguiz

text: 28. huhtikuuta 1988 Aránguiz sai nimityksen Valparaíson vihkipiispaksi ja 16. huhtikuuta 1993 Rancaguan piispaksi. Hän jäi eläkkeelle 23. huhtikuuta 2004.


title: Enrique Troncoso Troncoso

text: Enrique Troncoso Troncoso (11. marraskuuta 1937 – 29. maaliskuuta 2018) oli chileläinen roomalaiskatolinen piispa. Hänet vihittiin papiksi 23. joulukuuta 1961 ja nimitettiin Iquiquen hiippakunnan piispaksi 15. heinäkuuta 1989. Troncoso Troncoson konsekroi piispaksi 12. elokuuta Carlos González Cruchagan ja Alberto Jara Franzoyn avustama Juan Francisco Fresno Larraín.


title: Enrique Troncoso Troncoso

text: 28. toukokuuta 2000 Troncoso Troncoso sai nimityksen Melipillan hiippakunnan piispaksi, jona hän seurasi Pablo Lizama Riquelmea.


title: Saksan valtakunnanpresidentti

text: Saksan valtakunnanpresidentti () oli tasavaltaisen (1919-1933) sekä kansallissosialistisen (1933–1943) Saksan valtakunnan ja Suur-Saksan valtakunnan (1943–1945) valtionpäämies. Vuodesta 1949 Saksaa on johtanut liittopresidentti. Itä-Saksaa johti vuosina 1949-1990 presidentti.


title: Saksan valtakunnanpresidentti

text: Weimarin tasavallan perustuslain mukaan valtakunnanpresidentti valittiin suoralla, salaisella, yleisellä ja yhtäläisellä kansanvaalilla, jossa jokainen 35 vuotta täyttänyt Saksan kansalainen oli äänioikeutettu (art. 41). Presidentin vaalikausi kesti seitsemän vuotta, vaalikausien määrää ei perustuslaissa rajattu. Mikäli kukaan ehdokkaista ei ensimmäisellä vaalikierroksella saavuttanut ehdotonta enemmistöä eli yli puolta äänistä, riitti toisella kierroksella suhteellinen enemmistö eli suurin osuus äänistä.


title: Saksan valtakunnanpresidentti

text: Valtakunnanpresidentillä oli Saksan keisarikunnan peruina laajat valtaoikeudet. Hän nimitti valtakunnankanslerin ja tämän ehdotuksesta muut valtakunnanministerit (art. 53). Sekä kanslerin että yksittäisten ministerien oli kuitenkin nautittava parlamentarismin mukaisesti valtiopäivien luottamusta, joten valtiopäivien enemmistö voi milloin tahansa erottaa sekä valtakunnankanslerin hallituksineen että yksittäisen ministerin. Valtakunnanpresidentti saattoi myös hajottaa valtiopäivät ja määrätä uudet vaalit toimeenpantaviksi - tämä oli tosin mahdollista vain kerran samalla perusteella (art. 25). Valtakunnanpresidentti oli sotavoimien ylipäällikkö (art. 47). Hän myös nimitti valtionhallinnon virkamiehet ja upseerit (art. 46). Presidentillä oli armahdusoikeus yksittäistapauksissa, armahduslakien säätäminen oli jätetty valtiopäivien tehtäväksi (art. 49). Presidentillä oli oikeus antaa lainsäädäntöä täydentäviä asetuksia, jotka valtiopäivät tosin voivat yksinkertaisella enemmistöllä kumota. Presidentillä ei ollut oikeutta olla allekirjoittamatta perustuslaillisessa järjestyksessä säädettyä lakia, mutta hän voi halutessaan alistaa lain kansanäänestykseen (art. 73).


title: Saksan valtakunnanpresidentti

text: Erityisen tärkeäksi osoittautui valtakunnanperustuslain artikla 48, jonka mukaan valtakunnanpresidentillä oli oikeus julistaa maahan hätätila ja hallita tämän aikana hätätila-asetuksin, jotka astuivat voimaan välittömästi ja voivat käsitellä myös normaalisti valtiopäivien lainsäädäntövaltaan kuuluvia asioita. Presidentin hätätila-asetuksia käytettiin usein normaalin lainsäädäntömenettelyn sijasta sekä Weimarin tasavallan alkuaikoina 1919-1923 että sen poliittisesti myrskyisänä loppukautena 1929-1933. Vaikka valtakunnanperustuslaki oli tarkoittanut presidentin hätätila-asetukset käytettäviksi vain todellisen hätätilan aikana, jolloin normaali lainsäädäntötyö olisi tosiasiallisesti mahdotonta, käytettiin niitä usein vain valtiopäivien ohittamiseksi lainsäädännössä. Hätätilana pidettiin tuolloin valtiopäivien heikkoutta ja riitaisuutta sekä kyvyttömyyttä päättää riittävän laajapohjaisen hallituksen muodostamisesta, joka olisi pystynyt pitkäjänteiseen hallitustyöskentelyyn.


title: Saksan valtakunnanpresidentti

text: Perustuslain mukaan valtakunnanpresidentin oikeudet siirtyivät väliaikaisesti mutta rajoittamatta valtakunnankanslerille, mikäli presidentti erosi, kuoli tai tuli muuten kykenemättömäksi hoitamaan virkaansa (art. 51). Perustuslaissa kuitenkin todettiin, että asia voidaan lainsäädäntöteitse ratkaista toisellakin tavalla. Presidentti Friedrich Ebertin kuoltua yllättäen 28. helmikuuta 1925 valtiopäivät säätivät 10. maaliskuuta 1925 lain, jonka mukaan valtakunnanpresidentin valtaoikeudettiin siirrettiin Saksan korkeimman oikeuden presidentille, kunnes uusi presidentti oli valittu virkaansa.


title: Saksan valtakunnanpresidentti

text: Weimarin tasavallan perustuslain mukaan valtiopäivillä oli oikeus panna valtakunnanpresidentti viralta 2/3 enemmistöllä. Tämä päätös tuli kuitenkin alistaa kansanäänestykseen. Mikäli kansa äänestyksessä hylkäsi viraltapanon, oli presidentin hajotettava valtiopävät ja määrättävä uudet vaalit toimeenpantavaksi (art. 43). Tätä mahdollisuutta ei Weimarin tasavallan aikana kertaakaan käytetty.


title: Saksan valtakunnanpresidentti

text: 1. Friedrich Ebert: Weimarin perustuslakia säätävä kansalliskokous valitsi Friedrich Ebertin Saksan valtakunnanpresidentiksi 11. helmikuuta 1919. Päivää aikaisemmin kansalliskokous oli säätänyt lain valtiovallan väliaikaisesta jakamisesta, jonka § 7 perusteella vaali suoritettiin. Hänet valittiin virkaansa alun perin siksi, kunnes samana päivänä hyväksytyn Weimarin tasavallan perustuslain mukaiset presidentinvaalit olisi pidetty ja uusi presidentti astunut virkaansa. 24. lokakuuta 1922 valtiopäivät kuitenkin pidensivät hänet virkakauttaan 30. kesäkuuta 1925 asti vedoten maassa vallitsevaan levottomuuteen, joka teki presidentinvaalien järjestämisen vaikeaksi. Koska vaali rikkoi perustuslakia, sen säätäminen edellytti 2/3 perustuslakienemmistöä. Ebert kuoli virassa 25. helmikuuta 1925 sairastuttuaan äkillisesti umpilisäkkeen tulehdukseen. 2. Paul von Hindenburg: Hindenburg valittiin valtakunnanpresidentiksi presidentinvaaleissa 26 huhtikuuta 1925 ja toiselle kaudelleen 10. huhtikuuta 1932. Hän kuoli virassa 2. elokuuta 1934 pitkällisen sairauden murtamana.


title: Saksan valtakunnanpresidentti

text: 3. Adolf Hitler yhdisti valtalain säädösten vastaisesti valtakunnanpresidentin viran valtakunnankanslerin virkaan heti Hindenburgin kuoltua. Tämä vahvistettiin kansanäänestyksessä 19. elokuuta 1934. Hitler ei kuitenkaan käyttänyt valtakunnanpresidentin arvonimeä, vaan otti käyttöön nimityksen "Johtaja ("Führer") ja valtakunnankansleri". Hitler teki itsemurhan Führerbunkerissa 30. huhtikuuta 1945.


title: Saksan valtakunnanpresidentti

text: 4. Karl Dönitz otti valtakunnanpresidentin viran hoitoonsa Hitlerin kuoleman jälkeen 1. toukokuuta 1945. Hitler oli päivää aikaisemmin nimittänyt suuramiraali Dönitzin valtakunnanpresidentiksi poliittisessa testamentissaan. Dönitz määräsi 8. toukokuuta 1945 tapahtuneen ehdottoman antautumisen. Hänen virkakautensa päättyi käytännössä hänen pidätykseensä 23. toukokuuta 1945.


title: Alberto Jara Franzoy

text: Alberto Jara Franzoy (s. 27. heinäkuuta 1929 Santiago de Chile) on chileläinen roomalaiskatolinen piispa. Hänet vihittiin papiksi 4. maaliskuuta 1962 ja nimitettiin Chillánin hiippakunnan piispaksi 30. huhtikuuta 1982. Raúl Silva Henríquez konsekroi Jara Franzoyn piispaksi 6. kesäkuuta José Manuel Santos Ascarzan ja Carlos González Cruchagan avustaessa.


title: Alberto Jara Franzoy

text: Jara Franzoy jäi eläkkeelle 25. maaliskuuta 2006.


title: Frans Junnelius

text: Frans Junnelius (1850 Oulu – 1916 Kemi) oli pankinjohtaja ja Kemin kaupunginvaltuuston puheenjohtaja.


title: Frans Junnelius

text: Junnelius toimi Salon kihlakunnan henkikirjoittajana ja kruununvoudin apulaisena vuosina 1868-1874. Vuosina 1875-1886 hän toimi Vaasan ja Oulun lääninhallitusten konttoristina. Vuosina 1872-1889 hän hoiti väliaikaisesti myös henkikirjoittajan, kruununvoudin, lääninkamreerin ja lääninkirjurin toimia Kemissä. Junnelius suoritti 1893 kamreerin tutkintoa vastaavat opinnäytteet. Kemin kaupunginvaltuustossa hän toimi varapuheenjohtajana 1900-1903 ja oli lisäksi rahatoimikamarin esimies, valtuuston puheenjohtaja Junnelius oli 1904-1905. Junnelius oli päätoimessaan Kemin Kansallisosuuspankin tarkastajana, johtajana ja johtokunnan jäsenenä 1892-1916.


title: Frans Junnelius

text: Junnelius oli naimisissa Kemin yhteiskoulun opettajatar Johanna (Hanna) Liuskin kanssa. Hanna Liuski oli yksi ensimmäisistä kolmesta Myllytullin koulusta valmistuneesta naisylioppilaasta. Perheeseen syntyi kolme lasta, joista yksi oli lääkäri Frans Einari Jounela (s. 1900). Junnelius rakennutti Kemiin 1901 nikkarityylisen puutalon, Junneliuksen talon, joka on suojelukohde.


title: Dos Erresin verilöyly

text: Dos Erresin verilöyly oli Guatemalan sisällissodan aikana joulukuussa 1982 tapahtunut joukkomurha Las Dos Erresin kylässä Peténin departementissa. Sananmukaisesti kylän nimi tarkoittaa "Kahta Ärrää", mikä viittaa maa-alueen alkuperäisiin omistajiin Ruanon veljeksiin.


title: Dos Erresin verilöyly

text: Kenraali Efraín Ríos Monttin presidenttikauden aikana Dos Erresin kylässä surmattiin yli 200 ihmistä mukaan lukien naisia, lapsia ja vanhuksia 6. joulukuuta 1982. Verilöylyn toteuttivat Guatemalan armeijan Kaibiles-eliittisotilasyksikkö osana hallituksen poltetun maan taktiikkaa, jonka myötä 200 000 alkuperäistä intiaani- ja maya-väestöön kuuluvaa ihmistä kuoli.


title: Dos Erresin verilöyly

text: Lokakuussa 1982 sissit väijyttivät armeijan saattueen lähellä Palestinaa Dos Erresin ympäristössä surmaten 21 sotilasta ja saaden haltuunsa 19 kivääriä. Guatemalan armeijan Kaibiles-eliittijoukkojen 58 kommandosotilasta lennätettiin alueelle 4. joulukuuta 1982. Seuraavan päivän aikana he saivat käskyt naamioida itsensä sisseiksi, siirtyä Dos Erresiin ja surmata kylän asukkaat, joiden arveltiin olevan sissien tukijoita. Sisseiksi pukeutuneet Kaibiles-sotilaat saapuivat kylään 02:30 aamuyöstä 6. joulukuuta. He pakottivat asukkaat pois taloistaan keräten miehet koulurakennukseen ja naiset ja lapset kylän kahteen kirkkoon. Tämän jälkeen tehdyssä ratsiassa ei löytynyt merkkejä aseista tai sissipropagandasta. Aamukuudelta upseerit päättivät radiolla pyytää uusia käskyjä esimiehiltään. Uudet käskyt määräsivät kommandot "rokottamaan" asukkaat aamiaisen jälkeen.


title: Dos Erresin verilöyly

text: Aikaisin aamupäivällä sotilaat ottivat lapset erilleen ja aloittivat näiden surmaamisen. Pienimpien lasten kallot lyötiin vasten seiniä ja puita, kun taas vanhemmat lapset surmattiin vasaran iskuilla päähän. Ruumiit heitettiin kaivoon. Seuraavaksi kommandot kuulustelivat yksitellen miehiä ja naisia, minkä jälkeen heidät ammuttiin tai surmattiin päähän kohdistuneilla vasaran iskuilla. Heidänkin ruumiinsa heitettiin kaivoon. Naiset ja tytöt raiskattiin. Raskaana olevien naisten vatsoista revittiin sikiöt irti. Verilöyly jatkui 7. joulukuuta asti. Sotilaat alkoivat tehdä lähtöä joulukuun 8. päivän aamuna, jolloin 15 henkilöä mukaan lukien lapsia saapui kylään. Koska kaivo oli jo täynnä, ottivat he kylään saapuneet mukaansa puolen tunnin matkan päähän ja ampuivat nämä kahta lukuun ottamatta. Ylläpitääkseen käsitystä siitä, että he olivat sissiosasto, he pitivät kahta teinityttöä vankeinaan kahden päivän ajan raiskaten heitä toistuvasti. Kun tyttöjä ei enää tarvittu, heidät kuristettiin hengiltä.


title: Dos Erresin verilöyly

text: Vuonna 1994 verilöyly tuli tutkinnan alaiseksi Guatemalassa ja vastuulliset päätettiin asettaa oikeuden eteen. Asian käsittely vaikutti kuitenkin jämähtäneen oikeusjärjestelmän rattaisiin, eikä se näyttänyt etenevän.


title: Dos Erresin verilöyly

text: Guatemalan presidentti Alfonso Portillo myönsi hallituksen vastuun verilöylystä vuonna 2000. Hän tunnusti 226 ihmisen kuolleen hallituksen joukkojen käsissä pyytäen nöyrästi anteeksi Guatemalan valtion puolesta sekä lahjoittaen uhrien omaisjärjestöille 1,82 miljoonan Yhdysvaltain dollarin šekin.


title: Dos Erresin verilöyly

text: Vuonna 2009 Yleisamerikkalainen ihmisoikeustuomioistuin (IACHR) totesi, ettei vuoden 1996 armahduslaki koskenut kaikkein vakavimpiä sisällissodan aikana tehtyjä rikoksia. Tämä johti tutkimuksiin Yhdysvalloissa joukkosurmasta epäiltyjä kohtaan. Yhdysvaltain kansalaista ja entistä Kaibiles-eliittisotilasta Gilberto Jordania syytettiin osallisuudesta verilöylyyn, ja maahanmuuttovirasto pidätti miehen Floridassa toukokuussa 2010.


title: Dos Erresin verilöyly

text: 25. heinäkuuta 2011 alkoi oikeudenkäynti neljää entistä Kaibiles-eliittijoukkojen sotilasta vastaan syytettynä osallisuudesta joukkomurhaan. Oikeus katsoi 2. elokuuta 2011 sotamiehet Manuel Popin, Reyes Collin Gualipin, Daniel Martínez Hernándezin ja luutnantti Carlos Caríasin syyllisiksi verilöylyyn. Kukin heistä sai 6060 vuoden vankeustuomion murhista ja rikoksista ihmisyyttä vastaan.


title: Jeddah Tower

text: Jeddah Tower (, "Burj Jidda"; ; suom. "Jeddan torni"), aiemmalta nimeltään Kingdom Tower, on Jeddaan Saudi-Arabiaan rakenteilla oleva pilvenpiirtäjä. Kilometrin korkuiseksi tarkoitettu Jeddah Tower tulisi valmistuttuaan olemaan maailman korkein rakennus, ja 828-metrinen Burj Khalifa jäisi toiseksi. Arkkitehti Adrian Smithin suunnitteleman rakennuksen oli alun perin tarkoitus valmistua 2017, mutta arvioitu valmistumisaika on nyttemmin vuosi 2020. Syyskuussa 2018 kerroksia on 47, alle kolmannes, eikä työmaalla näy toimintaa. Rakennussuunnitelma julkistettiin 2004, ja rakennustyöt aloitettiin 2013


title: Jeddah Tower

text: Alun perin Jeddah Towerista suunniteltiin 1,6 kilometrin korkuista, mutta vuonna 2008 todettiin, ettei alueen maaperä sovellu niin korkealle rakennukselle, niinpä sen korkeus laskettiin kilometriin. Jeddah Towerin rakentaminen kokonaiskustannuksiksi on ilmoitettu aluksi 860 miljoonaa euroa, myöhemmin 20 miljardia euroa, ja sen rahoittaa miljardööriprinssi Al-Walid ibn Talal, joka sittemmin vangittiin korruptioepäilyiden vuoksi. Kun rakennus on otettu käyttöön, se sisältää muun muassa Four Seasons -hotellin, asuntoja ja toimistoja. Rakennukseen tulee suunnitelman mukaan 169 kerrosta, joista kaksi maanalaisia. Kerroksista jopa 85 olisi tyhjiä, sillä ne ovat liian ahtaita asumiseen tai toimistotiloiksi.


title: Jeddah Tower

text: Jeddah Towerin ympärille on suunnitteilla kaupunki Jeddah Economic City, toiselta nimeltä King Abdullah Economic City.


title: Franco Causio

text: Franco Causio (s. 1. helmikuuta 1949 Lecce, Italia) on italialainen jalkapalloilija.


title: Franco Causio

text: Causio voitti Italian riveissä maailmanmestaruuden vuonna 1982. Hän pelasi MM-turnauksessa kahdessa ottelussa mutta loppuottelussa vain viimeiset hetket. Hän pelasi kaikkiaan 63 maaottelua ja teki niissä kuusi maalia vuosina 1972–1983.


title: Franco Causio

text: Seuratasolta Causio muistetaan parhaiten Juventuksesta.


title: Francesco Graziani

text: Francesco Graziani (s. 16. joulukuuta 1952 Subiaco, Italia) on italialainen jalkapalloilija ja jalkapallovalmentaja.


title: Francesco Graziani

text: Graziani voitti Italian riveissä maailmanmestaruuden vuonna 1982. Hän pelasi noissa kisoissa Italian jokaisessa ottelussa ja teki yhden maalin mutta joutui jättämään loppuottelun kesken olkapäävamman takia jo seitsemännellä minuutilla. Hän pelasi kaikkiaan 64 maaottelua ja teki niissä 23 maalia vuosina 1975–1983.


title: Francesco Graziani

text: Seuratasolta Graziani muistetaan parhaiten Torinosta.


title: Magnus Erlingmark

text: Magnus Erlingmark (s. 8. heinäkuuta 1968 Jönköping, Ruotsi) on ruotsalainen entinen jalkapalloilija.


title: Magnus Erlingmark

text: Erlingmark oli voittamassa Ruotsille MM-pronssia 1994. Seuratasolta hän pelasi pisimpään IFK Göteborgissa, 1993-2004.


title: Men in Black III

text: Men in Black III (lyh. MIB³) on vuonna 2012 3D:nä julkaistu tieteiskomediaelokuva, joka on jatko-osa elokuville "Miehet mustissa" ja "Miehet mustissa 2". Elokuvan päätähtinä jatkoivat Tommy Lee Jones ja Will Smith. Elokuvan ohjasi Barry Sonnenfeld. Elokuvan kuvaukset alkoivat 16. marraskuuta 2010. Elokuvan ensi-ilta oli 25. toukokuuta 2012.


title: Atte Palokangas

text: Atte Palokangas (s. 29. lokakuuta 1981 Nivala) on suomalainen hard rock- / metalli-rumpali. Hänet tunnetaan parhaiten Agonizer-, Before the Dawn, Thunderstone ja Beast In Black-yhtyeistä. Näitten lisäksi häntä on kuultu muun muassa Tiina Sanila Bandin rumpalina. Palokankaan nimi löytyy myös useista muista projekteista aikojen saatosta, muun muassa DreamRealm, Sinity, Frustards, Wreck On sekä Among the Prey.


title: Atte Palokangas

text: Kesäkuussa 2011 Atte lähti Before the Dawnista yhtyeen vaihtaessa musiikkityylinsä aiempaa rankemmaksi.


title: Atte Palokangas

text: Helmikuun alussa 2014 Thunderstone tiedotti valinneensa Aten rumpalikseen. Helmikuussa 2018 Palokankaan tiedotettiin liittyneen Beast In Black -yhtyeen rumpaliksi.


title: Lancaster Gaten metroasema

text: Lancaster Gate on Lontoon metron Central Linen asema. Asema sijaitsee Westminsterin alueella Bayswater Road -kadun varressa Kensington Gardensin pohjoispuolella. Asema on Lontoon matkakortin maksualueella 1.


title: Lancaster Gaten metroasema

text: Lancaster Gaten asemalta on noin 300 metrin matka Paddingtonin rautatieasemalle, mikä tarjoaa vaihtoyhteyden Lontoosta länteen kulkevien kaukojunien ja Central Linen välille. Vaihtoyhteyttä ei kuitenkaan ole merkitty metrokarttoihin.


title: Lancaster Gaten metroasema

text: Lancaster Gaten asema avattiin 30. heinäkuuta 1900 osana Central London Railwayta. Alkuperäisen asemarakennuksen suunnitteli arkkitehti Harry Bell Measures. Asema purettiin ja avattiin uudelleen vuonna 1968 osana paikalle rakennettua T P Bennett & Sonin suunnittelemaa nykyisin hotellikäytössä olevaa toimistorakennusta.


title: Lancaster Gaten metroasema

text: Vuonna 2006 asema oli suljettuna heinäkuusta marraskuuhun asti aseman hissien uudistustöiden vuoksi.


title: Simon Strübin

text: Simon Strübin (s. 21. maaliskuuta 1979 Zürich) on sveitsiläinen curlingpelaaja ja olympiamitalisti. Hän on edustanut uransa aikana seuratasolla CC St. Galler Bäriä ja CC Basel-Regiota.


title: Simon Strübin

text: Strübin oli voittamassa juniorien MM-pronssia Thunder Bayssa 1998. Hän oli mukana maansa joukkueessa myös MM-kilpailuissa 2003, joissa Sveitsi sai hopeaa. Strübin osallistui ensimmäisiin olympialaisiinsa Torinossa 2006, jossa sveitsiläiset olivat turnauksen jaetulla viidennellä sijalla. Hän oli maansa avausheittäjä EM-kisoissa 2009, joissa hän sai hopeaa. Strübinistä tuli olympiamitalisti Vancouverissa 2010, kun Sveitsi sai pronssia.


title: Petro Koivunen

text: Petro Koivunen (s. 30. toukokuuta 1970 Espoo) on suomalainen entinen jääkiekkoilija, pelipaikaltaan keskushyökkääjä. Koivunen teki SM-liigaurallaan yhteensä 385 runkosarjaottelussa tehot 89+129=218 ja keräsi 293 jäähyminuuttia.


title: Petro Koivunen

text: Koivunen oli Espoon Jääklubin kasvatti, mutta hän pelasi junioriuransa loppuun Kiekko-Espoossa. Koivunen teki kevään 1988 B-nuorten SM-sarjan pudotuspeleissä seitsemässä ottelussa hurjat tehot 15+12=27, joilla hän on sarjan kaikkien aikojen eniten yhden kauden pudotuspeleissä tehnyt pelaaja. Koivunen oli 1980- ja 1990-lukujen vaihteessa Jokereiden Teemu Selänteen ohella ikäluokkansa lupaavimpia ja seuratuimpia pelaajia. He olivat kaudella 1987–1988 A-nuorten SM-liigan pistepörssin kärkikaksikko. Selänne voitti pistepörssin ja Koivunen tuli toiseksi tehoilla 27+31=58. Edmonton Oilers varasi Koivusen toisella kierroksella 39. pelaajana . Toisin kuin pitkän NHL-uran luonut Selänne, Koivunen ei koskaan pelannut Pohjois-Amerikassa.


title: Petro Koivunen

text: Varauksensa jälkeen Koivunen pelasi vuodet 1988–1990 I-divisioonaa Kiekko-Espoossa. Kaudella 1988–1989 hän teki hienot tulokastehot 32+37=69, joilla Koivunen ja Jokereiden Selänne (pelasi myös tulokaskauttaan) jakoivat vain 18-vuotiaina runkosarjan pistepörssin seitsemännen sijan. Koivunen voitti myös ylivoimamaalipörssin 12 osumallaan sekä Bluesin sisäisen piste- ja maalipörssin. Kauden päätteeksi hänet valittiin toiseen tähdistökentälliseen. Koivunen voitti tehoilla 25+35=60 Kiekko-Espoon sisäisen piste- ja maalipörssin, sekä tällä kertaa syöttöpörssinkin myös kaudella 1989–1990. Hän vahvisti molempina I-divisioonavuosinaan myös Kiekko-Espoon A-nuoria pudotuspeleissä voittaen Suomenmestaruuden sekä vuonna 1989 että 1990.


title: Petro Koivunen

text: Kaudeksi 1990–1991 Koivunen siirtyi pelaamaan SM-liigaa Helsingin IFK:hon. Tulokaskausi toi siellä 39 runkosarjaottelussa tehot 8+16=24. Toisen SM-liigakautensa 1991–1992 päätteeksi hän voitti ainoaksi jääneen miesten SM-mitalinsa, pronssin keväällä 1992. Koivunen palasi kaudeksi 1992–1993 Kiekko-Espooseen, tällä kertaa joukkue pelasi SM-liigaa. Ensimmäisenä paluumuuttokautenaan hän jakoi Kiekko-Espoon sisäisen maalipörssin kolmannen sijan Jan Långbackan kanssa. Kausi 1993–1994 oli Koivusen henkilökohtaisesti SM-liigauran paras. Hän teki runkosarjassa 47 ottelussa tehot 21+23=44, joilla Koivunen oli Kiekko-Espoon paras maalintekijä ja toiseksi paras pistemies Tero Lehterän jälkeen.


title: Petro Koivunen

text: Koivunen ei yltänyt piste-ennätyskautensa jälkeen enää 30 runkosarjapisteen kauteen SM-liigassa. Hän pelasi Kiekko-Espoossa vielä kaksi seuraavaa kautta kevääseen 1996 saakka, jonka jälkeen Koivunen siirtyi kaudeksi 1996–1997 Kalevan Palloon. Hän pelasi joukkueessa kolme kautta, joista jokainen päättyi SM-liigan karsintoihin. Kevään 1997 karsinnoissa Koivunen kuului KalPan sankareihin voittaessaan karsintakierroksen piste- ja maalipörssin tehoilla 5+3=8. Hänen osumistaan neljä oli ylivoimamaaleja. Joukkue onnistui säilyttämään sarjapaikkansa myös kevään 1998 karsintojen päätteeksi, mutta kevään 1999 karsinnat päättyivät lopulta KalPan konkurssiin ja joukkue putosi kaksi sarjatasoa alemmas Suomi-sarjaan. Kausi 1998–1999 jäi Koivusen SM-liigauran viimeiseksi.


title: Petro Koivunen

text: SM-liigauransa jälkeen Koivunen pelasi vielä ulkomailla ja Suomen kolmanneksi korkeimmalla sarjatasolla Suomi-sarjassa. Viimeisen pääsarjakautensa 1999–2000 hän pelasi Ranskan pääsarjan, Ligue Magnusin Chamois de Chamonixissa. Kauden 2000–2001 Koivunen pelasi Suomi-sarjajoukkue Espoon Palloseurassa. Koivunen oli tehoilla 24+26=50 joukkueen kolmanneksi paras pistemies ja voitti hopeaa keväällä 2001. Viimeisen kautensa 2001–2002 hän aloitti Saksan neljänneksi korkeimmalla sarjatasolla Regionalligan EA Kemptenissä, mutta palasi loppukaudeksi EPS:ään, jossa Koivunen lopetti pelaajauransa.


title: Petro Koivunen

text: Koivunen pelasi alle 20-vuotiaiden MM-kilpailuissa vuosina 1989 ja 1990 sekä alle 18-vuotiaiden EM-kilpailuissa vuonna 1988, jolloin hän voitti hopeaa.


title: Petro Koivunen

text: Koivunen on pelaajauransa jälkeen valmentanut Espoon Palloseuran juniorijoukkueita. Hän on toiminut muun muassa EPS:n urheilupäällikkönä B ja C2-nuorten vastuuvalmentajana. Hän on toiminut vuodesta 2015 Salamoiden edustusjoukueen päävalmentajana.


title: Petro Koivunen

text: Koivusen pikkuveli on aiemmin SM-liigatasolla Pelicansissa pelannut Karo Koivunen.


title: Madama

text: Madama on raja-asema Nigerin koillisosassa lähellä Libyan rajaa. Se koostuu nigeriläisestä varuskunnasta ja ranskalaisten siirtomaa-aikana rakentamasta linnakkeesta. Raja-asemaa ympäröivä laaja alue on täysin asumatonta Saharan autiomaata.


title: Madama

text: Madaman ohi kulkee Libyan Tumun raja-asemalta (95 kilometriä) Dao Timnin tarkastuspisteen (180 kilometriä) kautta Siguedineen (255 kilometriä) johtava autiomaareitti. Aikaisemmin sitä pitkin kulkivat Kanem-Bornun, Fezzanin ja Välimeren välillä matkanneet kauppakaravaanit. Viime aikoina reittiä ovat käyttäneet etupäässä Libyaan ja Eurooppaan pyrkivät länsiafrikkalaiset siirtotyöläiset ja laittomat maahanmuuttajat.


title: Blair Jones

text: Blair Jones (s. 27. syyskuuta 1986 Central Butte, Saskatchewan) on kanadalainen jääkiekkoilija, pelipaikaltaan keskushyökkääjä. Hän pelaa NHL-seura Philadelphia Flyersin organisaatiossa.


title: Blair Jones

text: Jones pelasi junioriuransa WHL-liigan Red Deer Rebelsissä ja Moose Jaw Warriorsissa. Tampa Bay Lightning varasi hänet vuoden 2005 NHL:n varaustilaisuudessa vuorolla 102. Kaudeksi Jones siirtyi Tampa Bayhin ja pelasi tulokaskaudellaan 20 ottelua NHL:ssä ja 45 ottelua AHL-farmiseurassa Springfield Falconsissa. Kauden hän vietti miltei kokonaan farmijoukkueessa, tällä kertaa Norfolk Admiralsissa. Kaudella 2008–2009 Jonesille ei riittänyt peliaikaa Tampan Bayn kokoonpanossa ollenkaan.


title: Blair Jones

text: Jones pelasi Tampa Bayn organisaatiossa viiden kauden ajan saaden peliaikaa NHL:ssä vain 78 ottelun verran. Kaudella Jones viimein vakiinnutti paikkansa Tampa Bayn edustuksessa, mutta hänet myytiin tammikuussa Calgary Flamesiin vaihdossa Brendan Mikkelsoniin.


title: Kansojen ystävyyden kaari

text: Kansojen ystävyyden kaari () on Neuvostoliiton vuonna 1982 rakennuttama monumentti Ukrainan ja Venäjän ystävyyden kunniaksi. Monumenttiin kuuluu 50 metriä korkea titaanista rakennettu kaari, kaksi suurta pronssista patsasta, jotka kuvaavat Neuvostoliiton vaakunaa piteleviä venäläistä ja ukrainalaista työläistä, ja graniitista valmistettu veistos. Monumentti sijaitsee Ukrainan pääkaupungissa Kiovassa.


title: Viestipataljoona 2 (jatkosota)

text: Viestipataljoona 2 eli VP 2 oli jatkosodan aikainen Pohjois-Hämeen Sotilasläänin Jyväskylän Suojeluskuntapiirissä perustettu viestipataljoona. Pataljoona oli suoraan Päämajan alainen ja sen pääasiallinen tehtävä oli puhelinyhteyksien ja -keskusten rakentaminen ja ylläpito Päämajan ja armeijakuntien välillä. Pataljoona oli organisaatioltaan Päämajan B-tyypin mukainen viestipataljoona


title: Viestipataljoona 2 (jatkosota)

text: Viestipataljoona 2 perustettiin Jyväskylän Kasvatusopillisen Korkeakoulun alueella 17. kesäkuuta 1941 alkaen Jyväskylän seudun reserviläisistä. Aluetta kutsutaan Seminaarinmäeksi, jolla sijaitsee nykyään Jyväskylän yliopiston tiedemuseon työtilat G-rakennuksessa. Seminaarinmäki ei ole maanmittauslaitoksen peruskartan virallinen nimi.


title: Viestipataljoona 2 (jatkosota)

text: Pataljoona keskitettiin junakuljetuksena 21.kesäkuuta 1941 alkaen Pieksämäen kautta Joensuun Niittylahteen.


title: Viestipataljoona 2 (jatkosota)

text:
Viestipataljoona 2:n tehtävänä oli rakentaa ja ylläpitää Päämajan ja Laatokan Karjalan alueella toimineiden armeijakuntien ja Päämajan ja Karjalan Armeijan välillä olleita puhelinyhteyksiä ja -keskuksia.
Vuosien 1941 - 1944 aikana pataljoona:
Viestipataljoona 2 kotiutettiin ja lakkautettiin marraskuussa 1944 Jyväskylässä.


title: Get Back (ASAP)

text: "Get Back (ASAP)" on romanialaisen artistin Alexandra Stanin neljäs single, joka julkaistiin maaliskuussa 2011. "Get Back (ASAP)" julkaistiin Isossa-Britanniassa elokuussa 2011. Kappale on korkeimmillaan sijoittunut sijalle 18 Ranskan singlelistalla, jossa se oli lähes 20 viikkoa. Romaniassa kappale oli korkeimmillaan neljäntenä Romanian Top 100 -listalla. Se pääsi listoille myös Belgiassa, Tšekissä ja Slovakiassa sekä myi platinaa Italiassa.


title: Get Back (ASAP)

text: Suomessa single debytoi singlelistan sijalla 16.


title: One Million

text: "One Million" on romanialaisen artistin Alexandra Stanin ja saksalaisen rappärin Carlpritin kappale, joka julkaistiin YouTubeen heinäkuussa 2011. Kappeleeseen tehtiin musiikkivideo joka julkaistiin YouTubessa vuoden 2011 lopussa. Videota on katseltu yli kolme miljoonaa kertaa.


title: Junneliuksen talo

text: Junneliuksen talo on Sauvosaaren kaupunginosassa Kemissä sijaitseva suojeltu puurakennus 1900-luvun alusta.


title: Junneliuksen talo

text: Frans Junnelius rakennutti Kemiin 1901 nikkarityylisen puutalon, joka on suojelukohde. Rakennus sijaitsee Sauvosaarenkatu 18 ja Sankarikadun risteyksessä. Rakennuksen on suunnitellut Kemin kirkon rakennusmestari J. V. Lehtinen. Rakennuksen alkuperäinen tilaaja on ollut konemestari Stelander, mutta Junnelius osti tontin ja rakennuksen suunnitelmat omaan asuinkäyttöönsä, jo ennen rakentamisen aloittamista.. Hirsisen päärakennuksen huoneistoala on noin 530 neliötä ja piharakennusten vajaat sata neliötä. Pihapiirissä on myös konemestari Stelanderin rakennuttama pienempi asuinrakennus, joka on valmistunut jo 1897.


title: Junneliuksen talo

text: Frans Junneliuksen leski Hanna Junnelius myi kiinteistön Kemin Puuteollisuus Oy:lle 1921. Kemin Puuteollisuus Oy:n mentyä konkurssiin 1936 Kemin suojeluskunta hankki talon itselleen. Sotien jälkeen talossa on toiminut muun muassa sanomalehti Pohjois-Pohjan toimitus ja kirjapaino. Talossa on julkaistu myös Uuden Suomen omistamaa Pohjois-Suomi-lehteä. Vuonna 1958 rakennus siirtyi Toivo Alaraatikan omistukseen, joka rakensi taloon yleisen saunan ja useita pieniä vuokra-asuntoja. Kun rakennus siirtyi Kemin kaupungin omistukseen 1970, se oli huonokuntoinen ja purku-uhan alla. Kaupunki kunnosti rakennuksen ja vuokrasi sen Yleisradiolle, joka toimi talossa vuosina 1981−2006.


title: Junneliuksen talo

text: Oulun yliopiston arkkitehtuuriosasto järjesti 1970-luvulla talosta suunnittelukilpailun. Voittanutta suunnitelmaa ei saatettu koskaan toteutusasteelle. Kemi on yrittänyt myydä rakennusta yksityisille. Nykyään talo on yksityisomistuksessa. Taloon on remontoitu useita saunallisia vuokra-asuntoja, ja siinä on myös liiketiloja. Ulkopinta on maalattu ja korjattu vuonna 2012 vanhaa tyyliä kunnioittaen. Piharakennus kunnostettiin 2013 saunalliseksi asuinhuoneistoksi.


title: Becktonin asema

text: Beckton on Docklands Light Railwayn Becktonin haaran itäinen pääteasema Docklandsin alueella Lontoon itäosassa. Asema on avattu vuonna 1994, kun Docklands Light Railwayn laajennus Poplarista Becktoniin valmistui.


title: Becktonin asema

text: Becktonin asemalta lähtee junia länteen Tower Gatewayn ja toisinaan myös Bankin asemille Lontoon keskustaan. Becktonia seuraava asema keskustan suuntaan on Gallions Reach, jota ennen linja tekee 180 asteen mutkan. Maantieteellisesti junat siis lähtevät Becktonin asemalta ensin itää kohti. Becktonin ja Gallions Reachin asemien välillä sijaitsee Becktonin varikko, joka on koko Docklands Light Railwayn päävarikko.


title: Judex – salaperäinen kostaja

text: Judex – salaperäinen kostaja ("Judex") on vuonna 1963 ensi-iltansa saanut ranskankielinen rikoselokuva, joka on uudelleenfilmatisointi vuoden 1916 samannimisestä elokuvasta. Elokuva käsittelee sankari Judexin seikkailuja. Elokuvan ohjasi ranskalainen elokuvantekijä Georges Franju ja sen pääosia näyttelevät Channing Pollock Judexina/Vallieresina, Édith Scob Jacquelinena, Francine Bergé Dianana ja Michel Vitold Favrauxina.


title: Judex – salaperäinen kostaja

text: Elokuvan juoni keskittyy pankkiiri Favrauxiin, joka saa uhkaavia viestejä Judexilta, joka kertoo maksavansa kalavelat takaisin niiden ihmisten puolesta, joita pankkiiri on huijannut. Myöhemmin Judex huumaa hänet ja vie lukkojen taa. Sillä välin entinen kotiopettajatar Diana sieppaa Jacquelinen saadakseen pankkiirin rahat.Elokuva julkaistiin videotallenteena alueella 2 elokuussa 2008.


title: Lollipop (Param Pam Pam)

text: "Lollipop (Param Pam Pam)" on romanialaisen artistin Alexandra Stanin toinen single, joka julkaistiin joulukuussa 2009.


title: Ultra Music

text: Ultra Music ja aikaisemmin Ultra Records on yhdysvaltalainen levy-yhtiö. Sen perusti New Yorkissa vuonna 1995 PolyGramin ja Virgin Recordsin entinen johtaja Patrick Moxey. Tammikuussa 2013 Ultra Records fuusioitui Sony Musiciin.


title: Ingå Spelmansgille

text: Ingå Spelmansgille on suomalainen pelimanniyhtye joka perustettiin vuonna 1974.


title: Unto Satoranta

text: Unto Satoranta on suomalainen laulaja, jonka keikkaura alkoi Harry Aaltosen orkesterissa 1960-luvun alussa. Vuonna 1964 Satoranta aloitti Ossi Aallon vakituisena solistina. Vuonna 1966 Satoranta kokosi oman orkesterin ja alkoi keikkailla sen kanssa.


title: David Jarolím

text: David Jarolím (s. 17. toukokuuta 1979 Čáslav) on tšekkiläinen jalkapalloilija, pelipaikaltaan keskikenttäpelaaja. Hän edustaa Ligue 1:ssä pelaavaa Éviania.


title: David Jarolím

text: Čáslavissa syntynyt Jarolím vietti osan lapsuusvuosistaan Ranskassa ja aloitti jalkapallon FC Rouenin junioriakatemiassa. Kun Jarolímin perhe palasi kotimaahan hän pelasi Slavia Prahan junioriakatemiassa. Vuonna 1994 hän siirtyi FC Bayern Müncheniin. Hän pelasi seuran reserveissä. Hän nousi seuran edustusjoukkueeseen ensimmäisen kerran kaudella 1997–1998, mutta vietti kauden pääasiassa reserveissä. Jarolím debytoi Bundesliigassa 13. huhtikuuta 1999 1. FC Kaiserslauternia vastaan.


title: David Jarolím

text: Kauden 2011/12 jälkeen Jarolím siirtyi HSV:stä Ranskan pääsarjaan Évianin joukkueeseen.


title: Miekkailu olympialaisissa

text: Miekkailu on yksi niistä viidestä alkuperäisestä urheilulajista, jotka ovat olleet kesäolympialaisten ohjelmassa ensimmäisistä nykyaikaisista olymipialaisista lähtien. Naiset kilpailivat olympiamiekkailussa ensimmäisen kerran vuonna 1924. Olympialaisten miekkailua hallinnoi lajin kattojärjestö, kansainvälinen miekkailuliitto. Menestyneimmät maat miekkailun olympiakilpailuissa ovat Italia, Ranska ja Unkari.


title: Miekkailu olympialaisissa

text: Olympialaisten miekkailun kilpailumuodot ovat floretti, säilä ja kalpa. Näistä floretti ja säilä ovat olleet mukana ensimmäisistä olympialaisista lähtien. Vuonna 1900 kilpailtiin kalvassa ensimmäistä kertaa ja joukkuekilpailut tulivat mukaan 1904. Nykyisin kaikissa kolmessa kilpailumuodossa järjestetään yksilökilpailu, sekä kahdessa muodossa joukkuekilpailu siten, että yksi kilpailumuoto on vuorollaan pois olympiaohjelmasta.


title: Guy Demel

text: Guy Demel (s. 13. kesäkuuta 1981 Orsay, Pariisi) on norsunluurannikkolainen jalkapalloilija, joka edustaa Englannin Valioliigassa pelaavaa West Ham Unitedia.


title: Guy Demel

text: Demel kasvoi Marseillessa. Hän aloitti uransa Ligue 2:ssa Nîmes Olympiquessa. Hän siirtyi kaudeksi 2000–2001 englantilaiseen suurseuraan Arsenaliin, jossa hän pelasi vuoden reserveissä. Vuoden Lontoon visitiin jälkeen hän siirtyi vuonna 2001 Bundesliigaan Borussia Dortmundiin 600 000 euron siirtosummalla. Hän debytoi Bundesliigassa vuonna 2003 ja pelasi seurassa 33 liigaottelua. Demel ei pystynyt vakiinnuttamaan paikkaansa Dortmundin edustusjoukkueessa Matthias Sammerin ja Bert van Marwijkin alaisuudessa.


title: Guy Demel

text: Demel siirtyi kesäkuussa 2005 Hamburger SV:hen kaksivuotisella sopimuksella. Hampurissa Demel pelasi sekä oikeana laitapuolustajana että keskikenttäpelaajana. Toukokuussa 2006 hän teki seuran kanssa vuoteen 2010 ulottuvan sopimuksen. Demel pelasi Hampurissa kauden 2010–2011 loppuun ja siirtyi seuraavaksi kaudeksi Englannin Valioliigassa pelaavaan West Ham Unitediin.


title: Guy Demel

text: Demel on edustanut myös Norsunluurannikon maajoukkuetta. Hän on edustanut maata kahdesti MM-kilpailuissa vuosina 2006 ja 2010. Afrikan-mestaruuskisoissa Demel saavutti hopeaa vuonna 2006.


title: All Saintsin asema

text: All Saints on Docklands Light Railwayn asema Lontoon itäosassa. Se sijaitsee East India Dock Roadilla Docklands Light Railwayn Stratfordin haaralla Lontoon matkakortin maksualueella 2. Asema on saanut nimensä läheisestä All Saintsin kirkosta. Asemaa vastapäätä on Chrisp Street Marketin kauppakeskus.


title: All Saintsin asema

text: Asema avattiin 31. elokuuta 1987. Samalla paikalla oli aiemmin North London Railwayn Poplarin asema.


title: All Saintsin asema

text: 24. elokuuta 2009 junien ruuhka-aikojen kulkutiheyksiä Stratfordin haaralla muutettiin. Junat kulkevat nykyään seitsemän minuutin välein, kun ennen muutosta ne kulkivat viiden minuutin välein.


title: Alkmund

text: Alkmund, (myös Alcmund, Ealhmund, Alhmund tai Alchmund, kuoli noin. 800) oli Northumbrian prinssi, kuningas Alhredin poika. Hän vietti noin kaksikymmentä vuotta maanpaossa piktien keskuudessa, koska koki Northumbrian dynastioiden kamppailut hengenvaarallisiksi. Lopulta hän palasi Northumbriaan armeijan kanssa. Hän sai surmansa noin vuonna 800, yksityiskohdat ovat hämäriä mutta Northumbrian kuningas Eardwulfia pidetään usein surmatyöhön syyllisenä. Toisen näkemyksen mukaan tanskalaiset pakanat surmasivat hänet taistelussa.


title: Alkmund

text: Vaikka tarkat olosuhteet jäivät tuntemattomiksi, hänen kuolemansa nähtiin marttyyrikuolemana, ja Alkmund julistettiin pyhäksi. Alkmund haudattiin Lilleshalliin Shropshireen ja siellä raportoitiin haudalla tapahtuneen ihmeitä. Ihmetekoja pidettiin merkittävämpänä kuin sitä mahdollisuutta, että marttyyrikuoleman sijasta Alkmund saattoi kuolla kahden kristityn joukon välisessä sisällissodassa.


title: Alkmund

text: Kun tanskalaisten viikinkien ryöstöretket tekivät olot Shropshiressä vaarallisiksi, Alkmundin ruumis siirrettiin Derbyyn, ja hänestä tuli Derbyn suojeluspyhimys. Hänen juhlapäivänsä on 19. maaliskuuta. Hänen hautapaikallaan on ollut useita kirkkoja vuodesta 820. Viimeisin näistä kirkoista Pyhän Alkmundin kirkko purettiin vuonna 1967 kaupunkiin rakennetun kehätien alta.


title: Son Heung-min

text: Son Heung-min (, s. 8. heinäkuuta 1992 Chuncheon, Gangwon) on eteläkorealainen jalkapalloilija, joka edustaa Englannin Valioliigassa pelaavaa Tottenham Hotspuria.


title: Son Heung-min

text: Vuonna 2008 Son tippui ja siirtyi Hamburger SV:n junioriakatemiaan 16-vuotiaana. Hän vakuutti kauden 2010–2011 harjoituskaudella johtaen joukkueen maalipörssiä yhdeksällä maalillaan. Hän teki seuran kanssa ammattilaissopimuksen syntymäpäivänään. Hän loukkaantui ottelussa Chelseaa vastaan harjoituskaudella ja oli sivussa kaksi kuukautta. Son palasi 30. lokakuuta 2010 ja teki ensimmäisen maalinsa Bundesliigassa FC Kölniä vastaan. Hänestä tuli samalla HSV:n nuorin maalintekijä Bundesligiassa rikkoen Manfred Kaltzin ennätyksen.


title: Son Heung-min

text: Son teki Hampurin kanssa uuden sopimuksen, joka ulottuu vuoteen 2014. Harjoituskauden otteiden jälkeen häntä kutsuttiin lempinimellä "Korean Müller" ja sai tunnustusta Franz Beckenbauerilta, joka sanoi Sonista tulevan uusi Cha Bum Kun. Kesällä 2013 Son siirtyi Bayer Leverkuseniin noin 10 miljoonan euron siirtokorvauksella.


title: Son Heung-min

text: Son siirtyi 28.8.2015 Bayer Leverkusenista Englannin Valioliigassa pelaavaan Tottenham Hotspurin riveihin noin 21 miljoonan punnan siirtokorvauksella.Ensimmäiset maalinsa Son teki 17.9.2015 Eurooppa-liigan alkusarjan ottelussa Azerbaidzanilaista Qarabağ FK:ta vastaan. Son osui ottelussa kahdesti. Ensimmäisen maalinsa Valioliigassa Son teki kolme päivää myöhemmin kotiottelussa Crystal Palacea vastaan. Ottelu ratkesi Sonin tekemään 1-0 voittomaaliin.


title: Miekkailu kesäolympialaisissa 1904

text: Vuoden 1904 kesäolympialaisten miekkailu järjestettiin 8. – 10. syyskuuta 1904. Tämä oli kolmas kerta kun laji oli mukana olympialaisten ohjelmassa. Mukana oli 11 osanottajaa kolmesta eri maasta. Tapahtumia oli viisi, joista kaikki olivat ainoastaan miehille.


title: Miekkailu kesäolympialaisissa 1904

text:
* KOK:n tietokanta näyttää Albertson Van Zo Postin olevan kuubalainen, vaikka hän oli yhdysvaltalainen.
** KOK:n tietokanta näyttää Charles Tathamin olevan kuubalainen yksilökilpailuissa ja yhdysvaltalainen joukkuekilpailuissa.
*** KOK:n tietokanta näyttää tämän joukkueen olevan sekajoukkue.


title: Miekkailu kesäolympialaisissa 1984

text: Vuoden 1984 kesäolympialaisten miekkailu järjestettiin 1. – 11. elokuuta 1984 Long Beach Convention and Entertainment Centerissä, Long Beachissa, Yhdysvalloissa. Tämä oli 20. kerta kun laji oli mukana olympialaisten ohjelmassa. Mukana oli 262 osanottajaa 38 eri maasta. Osanottajista miehiä oli 202 ja naisia 60. Tapahtumia oli kahdeksan.


title: Miekkailu kesäolympialaisissa 1992

text: Vuoden 1992 kesäolympialaisten miekkailu järjestettiin 30. heinäkuuta – 7. elokuuta 1992 Palau de la Metal·lúrgiassa, Barcelonassa, Espanjassa. Tämä oli 22. kerta kun laji oli mukana olympialaisten ohjelmassa. Mukana oli 305 osanottajaa 42 eri maasta. Osanottajista miehiä oli 234 ja naisia 71. Tapahtumia oli kahdeksan.


title: Miekkailu kesäolympialaisissa 1996

text: Vuoden 1996 kesäolympialaisten miekkailu järjestettiin 20. – 25. heinäkuuta 1996 Georgia World Congress Centerissä, Atlantassa, Yhdysvalloissa. Tämä oli 23. kerta kun laji oli mukana olympialaisten ohjelmassa. Mukana oli 233 osanottajaa 46 eri maasta. Osanottajista miehiä oli 140 ja naisia 93. Tapahtumia oli kymmenen.


title: Flintshire

text: Flintshire () on kreivikunta ja yksi Walesin hallintoalueista. Se sijaitsee maan koillisosassa Englannin rajalla Liverpoolin lounaispuolella Irlanninmeren rannalla ja sen pääkaupunkina toimii Mold. Hallintoalueella on arviolta 154 074 asukasta (vuonna 2015) ja sen pinta-ala on 437,54 neliökilometriä.


title: Flintshire

text: Flintshire on osa Welsh Marches -aluetta. Se on nimetty Flintshiren historiallisen kreivikunnan mukaan, mutta niiden rajat eivät ole yhteneväiset.


title: Miekkailu kesäolympialaisissa 2000

text: Vuoden 2000 kesäolympialaisten miekkailu järjestettiin 16.–24. syyskuuta 2000 Sydney Convention and Exhibition Centressä, Darling Harbourissa, Australiassa. Tämä oli 24. kerta kun laji oli mukana olympialaisten ohjelmassa. Mukana oli 200 osanottajaa. Osanottajista miehiä oli 122 ja naisia 78. Tapahtumia oli kymmenen.